Οι προτεραιότητες της αντιδημαρχίας Διοικητικών Υπηρεσιών - Agkidapress\nΑρχικήΕΝΗΜΕΡΩΣΗ ΚΟΡΔΕΛΙΟΥ-ΕΥΟΣΜΟΥΟι προτεραιότητες της αντιδημαρχίας Διοικητικών Υπηρεσιών\nΣυνέντευξη στην «Αγκίδα» παραχώρησε ο αντιδήμαρχος Διοικητικών Υπηρεσιών, Κώστας Σωτηράκης, για τις προτεραιότητες της αντιδημαρχίας του αλλά και για γενικότερα ζητήματα που αφορούν το δήμο. Ακολουθεί ολόκληρη η συνέντευξη.\nΑγκίδα: Το μεγαλύτερο κεφάλαιο του δήμου είναι οι εργαζόμενοι στον δήμο, οι οποίοι ανήκουν στην αντιδημαρχία σας. Ποιος είναι ο προγραμματισμός σας;\nΣωτηράκης Κώστας: Το μεγαλύτερο κεφάλαιο για τον δήμο είναι όπως είπατε οι εργαζόμενοι του δήμου. Έγινε ήδη μία πρώτη κατανομή του προσωπικού, βάσει ειδικότητας, γιατί βρήκαμε ανθρώπους αξιόλογους να βρίσκονται σε απραξία ενώ μπορούσαν να προσφέρουν, βρήκαμε πτυχιούχους να δουλεύουν ως ανειδίκευτοι. Αυτούς τους ανθρώπους τους αξιοποιήσαμε. Θα γίνει και δεύτερη κατανομή προκειμένου ο δήμος να αξιοποιήσει με τον καλύτερο τρόπο όλο το υπαλληλικό του προσωπικό.\nΘα προχωρήσουμε το συντομότερο δυνατόν στην υλοποίηση του νέου Οργανισμού ώστε να ανταποκρίνεται στις σημερινές ανάγκες. Παλιότερα υπήρχε ένας Οργανισμός με παραπάνω από χίλιους υπαλλήλους, ενώ τώρα οι υπάλληλοι είναι σχεδόν οι μισοί και άρα θα πρέπει να μειωθούν οι διευθύνσεις ώστε να είναι πιο λειτουργικές, να μειωθούν επίσης οι προϊστάμενοι γιατί υπάρχουν πάρα πολλοί προϊστάμενοι χωρίς υφιστάμενους. Έχουμε φαινόμενα διευθυντών με έναν υπάλληλο.\nΘα λειτουργήσουμε το Γραφείο Εσωτερικού Ελέγχου αφού το σύνθημα του δημάρχου ήταν η διαφάνεια. Το Γραφείο αυτό καθιερώθηκε με τον Καλλικράτη αλλά στο δήμο μας δεν λειτούργησε. Η δική μας διοίκηση θα το επανδρώσει και θα το λειτουργήσει. Το Γραφείο Εσωτερικού Ελέγχου είναι ένα πολύ σημαντικό όργανο που προστατεύει και τους υπαλλήλους και τη διοίκηση, αλλά τόσα χρόνια δεν λειτουργούσε. Το Γραφείο αυτό θα ελέγχει την νομιμότητα των αποφάσεων των τμημάτων του δήμου, θα κάνει ακριβώς ότι κάνουν οι Επιθεωρητές Δημόσιας Διοίκησης. Πρέπει να σας πω ότι οι περισσότεροι δήμοι δεν έχουν ενεργοποιήσει το συγκεκριμένο Γραφείο αλλά εμείς θα το λειτουργήσουμε. Ο δήμος της Θεσσαλονίκης είναι από τους λίγους δήμους που έθεσαν σε εφαρμογή το Γραφείο Εσωτερικού Ελέγχου. Αυτό θα κάνουμε κι εμείς γιατί με τον τρόπο αυτό προστατεύονται και οι υπάλληλοι και οι αιρετοί. Σκέφτομαι ότι για να λειτουργήσει σωστά αυτό το Γραφείο θα πρέπει να απαρτίζεται από έναν πληροφορικάριο, έναν τεχνικό, έναν μηχανικό, έναν οικονομολόγο κι έναν νομικό.\nΒρήκαμε επίσης χωρίς υπάλληλο τη «Διεύθυνση Αποτελεσματικότητας, Ποιότητας, Οργάνωσης, και Διαφάνειας» η οποία ελέγχει την απόδοση και τη λειτουργία του δήμου σε σχέση με τους πολίτες. Θα φροντίσουμε να δουλέψει και αυτή η Διεύθυνση.\nΑγκίδα: Το Γραφείο Εσωτερικού Ελέγχου θα μας απαλλάξει από ελέγχους των διαφόρων ελεγκτικών μηχανισμών που ζήσαμε στο δήμο τα προηγούμενα χρόνια;\nΣωτηράκης Κώστας: Πιστεύω ότι με την εύρυθμη λειτουργία του Γραφείου Εσωτερικού Ελέγχου δεν θα υπάρχει παρέμβαση εξωτερικών ελεγκτικών μηχανισμών στο δήμο μας.\nΑγκίδα: Σε ποιες υπηρεσίες που ανήκουν στη δική σας αντιδημαρχία πρέπει να γίνει παρέμβαση;\nΣωτηράκης Κώστας: Στη Δημοτική Αστυνομία. Βρήκαμε τη Δημοτική Αστυνομία με δύο αμάξια και δύο μηχανάκια και από αυτά λειτουργούσε μόνο το ένα μηχανάκι. Πώς ζητάμε από τη Δημοτική Αστυνομία να ασκεί έλεγχο όταν δεν έχει τα στοιχειώδη μέσα; Μετά από ένα μήνα με πολύ κόπο παρελήφθησαν από το συνεργείο τα αυτοκίνητα και το μηχανάκι, τα οποία ήταν ανενεργά από το καλοκαίρι, ώστε να μπορεί η Δημοτική Αστυνομία να κάνει τη δουλειά της γιατί μέχρι τώρα οι δημοτικοί Αστυνομικοί χρησιμοποιούσαν τα προσωπικά τους μέσα για να μετακινηθούν και να κάνουν δουλειές της υπηρεσίας.\nΑγκίδα: Για ποια άλλα πράγματα είναι υπεύθυνη η αντιδημαρχία σας;\nΣωτηράκης Κώστας: Για τα Ευρωπαϊκά προγράμματα.\nΑγκίδα: Επειδή αναφερθήκατε στα Ευρωπαϊκά προγράμματα και επειδή στο παρελθόν ως αντιδήμαρχος είχατε χειριστεί το συγκεκριμένο ζήτημα, μπορείτε να μας πείτε τι θα γίνει με την υπογειοποίηση των τριών γραμμών υψηλής τάσης του ηλεκτρικού ρεύματος;\nΣωτηράκης Κώστας: Ήμουν από τους πρωτεργάτες της διοίκησης Χατζηβρέττα για το ξήλωμα των πυλώνων πάνω από την περιφερειακή οδό. Είχαμε έρθει σε μια συμφωνία να φύγουν οι πυλώνες πάνω από την Μουσών. Γι’ αυτό τον λόγο δίναμε την άδεια στη ΔΕΗ να φύγει το καλώδιο από τον υποσταθμό της στη Μεγάλου Αλεξάνδρου και να πάει στον υποσταθμό της στο Καυτατζόγλειο. Όταν τελικά χάσαμε τις εκλογές το καλώδιο της ΔΕΗ πέρασε και οι γραμμές της δεν υπογειοποιήθηκαν. Δεν συνεχίστηκαν από την επόμενη διοίκηση του δήμου οι διαβουλεύσεις που είχε η διοίκηση Χατζηβρέττα με τη ΔΕΗ. Τότε είχα καταφέρει να εντάξει η ΔΕΗ στο πρόγραμμα και στον προϋπολογισμό της την υπογειοποίηση των πυλώνων της υψηλής τάσης.\nΑγκίδα: Τότε είχε γίνει μία μελέτη για την υπογειοποίηση της μίας από τις τρεις γραμμές υψηλής τάσης το κόστος της οποίας ανερχόταν στα 5 εκατομμύρια ευρώ. Εάν υπογειοποιηθούν ταυτόχρονα οι τρεις γραμμές το κόστος θα είναι γύρω στα 10 εκατομμύρια ευρώ αφού οι δρόμοι θα ανοίξουν μια φορά και οι εργασίες και για τις τρεις γραμμές θα γίνουν ταυτόχρονα. Την προηγούμενη φορά που ήσασταν αντιδήμαρχος προσπαθήσατε να εξασφαλίσετε τα συγκεκριμένα κονδύλια από Ευρωπαϊκά Προγράμματα. Θα προσπαθήσετε να το ξανακάνετε ώστε να απαλλαγεί ο δήμος από τους πυλώνες υψηλής τάσης;\nΣωτηράκης Κώστας: Τότε διαχειριστήκαμε ως πακέτο και τους πυλώνες υψηλής τάσης αλλά και τα άλλα υπέργεια καλώδια που περνάνε στην περιοχή της Μουσών. Δηλαδή προσπαθήσαμε να τα υπογειοποιήσουμε όλα αυτά τα καλώδια. Τότε είχαμε συνεννοηθεί με τον υπουργό κύριο Μαγκριώτη τα μισά χρήματα για την υπογειοποίηση να τα δώσει ο δήμος και τα άλλα μισά χρήματα να τα δώσει το υπουργείο. Όταν φύγαμε εμείς από τη διοίκηση, η διαδικασία σταμάτησε. Η διοίκησή μας, η διοίκηση Μανδαλιανού και εγώ προσωπικά, θα επιδιώξουμε να εντάξουμε την υπογειοποίηση των υπέργειων γραμμών του ηλεκτρικού ρεύματος του πάρκου της Μουσών σε κάποιο πρόγραμμα ώστε να υπογειοποιηθούν και ώστε να διαμορφωθεί το πάρκο αφού είναι το μεγαλύτερο πάρκο που διαθέτει ο δήμος μας.\nΣτα σχέδια επίσης της διοίκησής μας είναι να διαμορφωθεί το πάρκο της Ολυμπιάδος δίπλα στην περιφερειακή οδό αφού συνδεθεί ο αγωγός των ομβρίων υδάτων άνωθεν της περιφερειακής με αυτόν που περνάει κάτω από το πάρκο της Ολυμπιάδος. Το έργο της σύνδεσης των αγωγών δεν είναι μεγάλο. Κοστίζει περίπου 200.000 ευρώ και πρέπει να ολοκληρωθεί άμεσα σε συνεργασία με την ΕΥΑΘ. Η ευκαιρία για να γίνει είναι τώρα γιατί δεν ξέρω εάν τελειώσουν τα έργα της περιφερειακής οδού εάν θα μπορούμε κατόπιν να κάνουμε αυτήν τη σύνδεση.\nΑγκίδα: Όσον αφορά τα Ευρωπαϊκά προγράμματα;\nΣωτηράκης Κώστας: Βρήκαμε κάποια Ευρωπαϊκά προγράμματα από την προηγούμενη διοίκηση που είτε δεν είχαν προχωρήσει, είτε είχαν αφεθεί στη μέση.\nΑγκίδα: Τι θα γίνει με τις παιδικές χαρές;\nΣωτηράκης Κώστας: Με τις παιδικές χαρές θα προχωρήσουμε. Υπάρχουν κάποιες μελέτες τις οποίες όμως δεν βρήκαμε στην Τεχνική Υπηρεσία. Έχουμε προχωρήσει με τους αύλιος χώρους παρ’ όλο που δεν μπορούμε να βρούμε τα περιγράμματα.\nΑγκίδα: Υπήρχε περίπτωση να χάσουμε τις προθεσμίες. Τώρα δεν υπάρχει;\nΣωτηράκης Κώστας: Όλα αυτά τα προγράμματα είναι με παράταση μέχρι τις 31 Δεκέμβρη για να μπορέσουμε να πάρουμε τα κονδύλια. Αυτό εκτός από τις παιδικές χαρές ισχύει και για τις στάσεις. Η διοίκηση Σούλα είχε βάλει στάσεις στη Μοναστηρίου και στην Καραολή Δημητρίου και μετά σταμάτησαν και δεν έκαναν τίποτα. Τώρα τρέχει η δική μας διοίκηση σαν τρελή για να προλάβει τις ημερομηνίες και να βάλει τουλάχιστον τριάντα στάσεις, που θα κοστίσουν γύρω στις 5.000 ευρώ η κάθε μία. Η Μοναστηρίου δεν έχει στάσεις. Ο κόσμος στέκεται όρθιος και εκτεθειμένος στα καιρικά φαινόμενα.\nΕπίσης η διοίκηση Σούλα δεν έκανε τίποτα για τα μηχανήματα έργου. Αυτές οι δράσεις θα γίνονταν είτε με Ευρωπαϊκά προγράμματα είτε από τον «Φιλόδημο» και έχουν σταματήσει. Ο «Φιλόδημος» είναι πρόγραμμα για διάφορα έργα στα σχολεία όπως ράμπες για εξυπηρέτηση Ατόμων με Ειδικές Ανάγκες, εκπόνηση και υλοποίηση μέτρων πυροπροστασίας, πράσινες αυλές και άλλα τέτοιου είδους έργα. Για να μην είμαι άδικος η διοίκηση Σούλα ενέταξε το 8ο, το 5ο και το 20ο δημοτικό σχολείο στην Ολυμπιάδος για να γίνει η αυλή τους και ενέταξε ακόμα ένα δημοτικό σχολείο.\nΌποια σχολική μονάδα ήθελε μπορούσε να κάνει πρόταση για την πρόσβαση στο σχολείο ατόμων με ειδικές ανάγκες με ασανσέρ και ράμπες και για δημιουργία χώρων υγιεινής επίσης για άτομα με ειδικές ανάγκες. Ποια σχολεία έκαναν αίτηση για να ενταχθούν δεν γνωρίζω. Αυτές οι αιτήσεις είχαν καταληκτική ημερομηνία πριν από μερικές ημέρες.\nΑγκίδα: Έχουν προχωρήσει έργα ενταγμένα στον «Φιλόδημο»;\nΣωτηράκης Κώστας: Έχουν γίνει κάποια, κάποια έμειναν μισά, κάποια δεν τα έχουν ακουμπήσει καθόλου, κάποια τρέχουν. Πέρα όμως από αυτά για μένα ένα πολύ σοβαρό ζήτημα είναι ότι ο δήμος μας δεν έχει Γραφείο Κίνησης. Η κάθε αντιδημαρχία έχει χρεωμένα δύο αυτοκίνητα. Αυτό σημαίνει ότι ένας υπάλληλος μπορεί να κάνει μία κίνηση μεταξύ 8 και 9 η ώρα το πρωί και μετά μέχρι τη 1 το μεσημέρι να μην έχει τι να κάνει. Πρέπει να γίνει λοιπόν το Γραφείο Κίνησης και να υπάρχει πρόγραμμα ώστε και οι εργασίες του δήμου να διεκπεραιώνονται εγκαίρως και να μην κάθονται αυτοκίνητα και οδηγοί χωρίς να κάνουν τίποτα εξαιτίας της έλλειψης προγράμματος. Όλα τα αυτοκίνητα του δήμου θα είναι χρεωμένα στο Γραφείο Κίνησης και κανένα από αυτά, πλην ελαχίστων εξαιρέσεων για τον δήμαρχο, δεν θα κινείται μετά τις τρεις το μεσημέρι για τους αιρετούς. Μόνο οι αντιδήμαρχοι Καθαριότητας και Τεχνικών Έργων θα έχουν αυτοκίνητα και αυτοί μέχρι τις τρεις η ώρα το μεσημέρι. Με τη διοίκηση Μανδαλιανού δεν θα βλέπουμε αυτά που βλέπαμε με τα υπηρεσιακά αυτοκίνητα να κάνουν βόλτα τα απογεύματα. Κανένα αυτοκίνητο δεν θα είναι χρεωμένο σε αντιδήμαρχο. Τα αυτοκίνητα του δήμου έχουν χρεωθεί στην αντιδημαρχία μου και θα κινούνται όπως πρέπει και τις ώρες που πρέπει.\nΑγκίδα: Το Γραφείο Κίνησης είναι στον άμεσο σχεδιασμό σας;\nΣωτηράκης Κώστας: Ναι. Θα λύσει και πολλά προβλήματα. Και εργατοώρες δεν θα χάνονται αλλά και θα υπάρχει σωστή λειτουργία.\nΑγκίδα: Θα δημιουργηθεί δηλαδή το Γραφείο Κίνησης μέχρι το τέλος του έτους;\nΣωτηράκης Κώστας: Όχι μέχρι το τέλος του έτους δεν είναι δυνατόν να δημιουργηθεί γιατί ψάχνουμε χώρο πάνω από την περιφερειακή οδό. Έχουμε πάρα πολλά οχήματα τα οποία θα πρέπει να είναι όλα συγκεντρωμένα εκεί και στον χώρο που θα επιλέξουμε θα πρέπει να υπάρχει φύλακας. Είναι αξιοσημείωτο το γεγονός που μας έβαλε στη διαδικασία της δημιουργίας Γραφείου Κίνησης. Όταν χρειάστηκε να κινήσουμε τα αυτοκίνητα με την έναρξη της σχολικής χρονιάς βρήκαμε ότι αυτοκίνητα ήταν ακινητοποιημένα γιατί έμειναν από μπαταρία. Όταν ρωτήσαμε πώς έμειναν από μπαταρία πήραμε την απάντηση ότι όλο το καλοκαίρι ήταν ακινητοποιημένα, δηλαδή οι οδηγοί των δύο αυτοκινήτων που ήταν χρεωμένα στην αντιδημαρχία Παιδείας έκαναν ωράριο εκπαιδευτικού! Καθότανε τρεις μήνες, Χριστούγεννα και Πάσχα! Τα αυτοκίνητα δεν έχουν καμιά δουλειά να είναι χρεωμένα στις αντιδημαρχίες γιατί γίνεται ακριβώς αυτό που σας περιέγραψα παραπάνω. Τα αυτοκίνητα της αντιδημαρχίας Παιδείας δεν είχαν αντικείμενο το καλοκαίρι.\nΑγκίδα: Υπάρχουν ιδιαίτερα προβλήματα για κάποια υπηρεσία της αντιδημαρίας σας;\nΥπάρχουν για τη Δημοτική Αστυνομία. Τα μεγαλύτερα προβλήματα είναι η Ανδρέα Παπανδρέου, η Αριστοτέλους, η Αντώνη Τρίτση, οι πλατείες Κορδελιού και Ευόσμου και ο πεζόδρομος. Όταν θα έχει τα μέσα η Δημοτική Αστυνομία θα ενεργήσει καλύτερα. Και σήμερα προσπαθούν να συμμαζέψουν την κατάσταση γιατί στους δρόμους που σας ανέφερα υπάρχει μεγάλο πρόβλημα με τα παρκαρίσματα και τις ράμπες. Δεν ξέρω τι καθεστώς επικρατούσε αλλά μου έκανε εντύπωση που η Δημοτική Αστυνομία με ρώτησε εάν μπορούν να γράφουν για παρανομίες! Τους ρώτησα αν υπήρχε κάποια εντολή να μη γράφουν και δεν μου απάντησαν. Η Δημοτική Αστυνομία θα κάνει όπως πρέπει τη δουλειά της και αυτό πρέπει να το καταλάβουν οι κάτοικοι. Σκεφτείτε ότι για την Ανδρέα Παπανδρέου μας έχει κάνει υπόμνημα και ο ΟΑΣΘ όσον αφορά τα παρκαρίσματα. Έχουν γίνει επιχειρήσεις στην Παπανδρέου 2-3 ημέρες από την ομάδα «ΔΙΑΣ» αλλά το πρόβλημα συνεχίζεται.\nΑγκίδα: Θέσατε ως διοίκηση προτεραιότητες;\nΠροτεραιότητες μας είναι οι πλατείες Ευόσμου και Κορδελιού και ο πεζόδρομος Ευόσμου. Θέλουμε να προχωρήσει η αναμόρφωσή τους. Καλέσαμε τον κύριο Νικηφορίδη που αναμόρφωσε την παραλία και του Παύλου Μελά και είδε κάποια πράγματα. Θα μας πει την πρότασή του. Προσπαθούμε να προλάβουμε τις ημερομηνίες γιατί δίνεται κονδύλι εκατό χιλιάδων ευρώ μέχρι 31/12 για μελέτη, νομίζω από το πράσινο ταμείο. Είναι ευκαιρία γιατί τόσα χρήματα δεν δόθηκαν ποτέ για μελέτη.\nΑγκίδα: Για να μπορέσει ο οποιοσδήποτε να κάνει όμως μελέτη, θα πρέπει να εκδώσει ο δήμος μια κανονιστική και να καθορίζει που είναι η πλατεία και μέχρι που μπορούν να φτάσουν τα μαγαζιά. Αλλιώς πώς μπορεί να γίνει μελέτη;\nΣωτηράκης Κώστας: Έχετε απόλυτο δίκιο. Πρέπει να βγούνε κανονιστικές για να ξέρει αυτός που θα αναλάβει τη μελέτη τι θα αναπλάσει. Έτσι όπως είναι η κατάσταση δεν ξέρουμε τι είναι δρόμος, τι είναι πεζόδρομος, τι είναι πλατεία. Δεν υπάρχει κανονισμός κοινόχρηστων χώρων. Έρχονται να πληρώσουν οι καταστηματάρχες και δεν μπορούνε γιατί δεν υπάρχει κανονισμός. Και το πιο τραγικό απ’ όλα είναι ότι ενώ δεν υπάρχει κανονισμός και ενώ έρχονται να πληρώσουν και ο δήμος δεν παίρνει τα χρήματά τους, την ίδια στιγμή τους επιβάλλονται κυρώσεις! Ή έχουμε το φαινόμενο να πρέπει η Δημοτική Αστυνομία να επιβάλει πρόστιμα σε σημεία που δεν έχουν σημανθεί γιατί δεν έχουν χαρακτηριστεί ως τέτοια και αυτό είναι μια προβληματική κατάσταση.\nΑγκίδα: Σκέφτεστε κάτι άλλο πρωτοποριακό για το δήμο;\nΣωτηράκης Κώστας: Θα έχουμε επαφές με το Υπουργείο στην Αθήνα για να μπούμε στους πιλοτικούς δήμους ώστε κάποια άτομα που το χρειάζονται να μπορούν να εξυπηρετούνται από το σπίτι τους με έξυπνες εφαρμογές και λύσεις προκειμένου να λαμβάνουν κάποια πιστοποιητικά. Για να γίνει βέβαια αυτό θα πρέπει να εφαρμοστεί η ψηφιακή υπογραφή.\nΑγκίδα: Πώς βλέπετε τη μέχρι τώρα λειτουργία της διοίκησής σας;\nΣωτηράκης Κώστας: Το 90% των δημοτικών συμβούλων της παράταξής μας εκλέγονται για πρώτη φορά. Ασχολούνται πολύ, έχουν όρεξη και διάθεση, ρωτάνε για να μάθουνε και πιστεύω ότι πολύ σύντομα θα αποκτήσουν και εμπειρία ώστε η διοίκησή μας να κάνει μεγάλο έργο στο δήμο.\nΑγκίδα: Ολοκληρώνοντας τη συνέντευξη θα θέλατε να επισημάνετε κάτι άλλο;\nΣωτηράκης Κώστας: Θα ήθελα να ξαναμιλήσω για τους εργαζόμενους στο δήμο. Βρήκαμε το μεγαλύτερο μέρος του προσωπικού αποστασιοποιημένο και φοβισμένο εξαιτίας των καταγγελιών και τους δείξαμε αμέσως με τη συνάντηση που κάναμε με τους διευθυντές και τους προϊσταμένους ότι η διοίκησή μας θα τους υπερασπιστεί σε ότι άδικο θα γίνει σε βάρος τους, αλλά παράλληλα θα ελέγχονται για την δουλειά και την απόδοσή τους. Έχουμε υπαλλήλους που έχουν τρεις και τέσσερις μηνύσεις στη ράχη τους οι οποίες εκκρεμούν χρόνια. Είναι σίγουρο ότι αυτή η κατάσταση δεν θα συνεχιστεί και ότι θα τους προστατεύσουμε. Δεν γίνεται πριν έξι επτά χρόνια οι υπάλληλοι να ήταν καλοί και τώρα να μην είναι καλοί. Φοβούνται απλά να ενεργήσουν γιατί οι καταγγελίες έγιναν καθεστώς στο δήμο μας.\nΑγκίδα: Συγκεντρώσατε στην αντιδημαρχία σας πολλές αρμοδιότητες;\nΣωτηράκης Κώστας: Τις πολλές αρμοδιότητες της αντιδημαρχίας μου θέλω να πω ότι τις χρεώθηκα σαν πιο έμπειρος, αλλά με τον καιρό μόλις οι νεότεροι προσαρμοστούν και μπούνε στο κλίμα θα πάρουν αρμοδιότητες που σήμερα είναι χρεωμένες στη δική μου αντιδημαρχία.\nΠροηγούμενο άρθρο«Ιδιώνυμη Λήθη» Έκθεση εικαστικών έργων της καλλιτεχνικής ομάδας FireArt\nΕπόμενο άρθροΟ ΣΥΡΙΖΑ ασχολήθηκε με τη δυσοσμία και τη ρύπανση στο δήμο Κορδελιού Ευόσμου και χάρισε στιγμές γέλιου!


Convert Kyathos (κύαθος) to Xestēs (ξέστης, Roman Sextarius) , Ancient Greeek (Attic) Dry Measure\nKyathos (κύαθος) to Xestēs (ξέστης, Roman Sextarius) , Ancient Greeek (Attic) Dry Measure\nThis page features online conversion from kyathos (κύαθος) to xestēs (ξέστης, Roman sextarius). These units belong to the same measurement system: Ancient Greeek (Attic) Dry Measure.\nIf you need to convert kyathos (κύαθος) to another compatible unit, please pick the one you need on the page below. You can also switch to the converter for xestēs (ξέστης, Roman sextarius) to kyathos (κύαθος).


ΑΠΑΝΤΑ ΟΡΘΟΔΟΞΙΑΣ: ΣΕΜΙΝΑΡΙΑ ΟΡΘΟΔΟΞΟΥ ΠΙΣΤΕΩΣ. ΠΡΩΤ.Π. ΓΕΩΡ. ΜΕΤΑΛΛΗΝΟΣ. Η ΠΑΤΕΡΙΚΗ ΟΡΘΟΔΟΞΙΑ. 11/01/2015


ΜΟΝΟ στο star.gr: ΟΛΗ η αλήθεια για το τέμενος και την... - Star.gr\nSTORIES Πέμπτη, 3 Νοεμβρίου 2016, 10:49\nΜΟΝΟ στο star.gr: ΟΛΗ η αλήθεια για το τέμενος και την κατάληψη στο Βοτανικό\nΠοιοι την κάνουν και γιατί\nΤις τελευταίες μέρες επικρατεί ο κακός χαμός για την κατάληψη που γίνεται στον Βοτανικό και συγκεκριμένα στο κτίριο επί της Ιεράς Οδού, που θέλει ο δήμος Αθηναίων να κάνει το τέμενος. Ο χώρος ανήκε στο Πολεμικό Ναυτικό και πλέον έχει παραχωρηθεί στο δήμο Αθηναίων.\nΤο star.gr βρέθηκε στο σημείο για να δει τι πραγματικά συμβαίνει και ποιοι κρύβονται πίσω από την κατάληψη. Όπως βλέπετε στις αποκλειστικές εικόνες, γύρω από το σημείο υπάρχουν γκράφιτι τα οποία έχουν ρατσιστική χροιά, ενώ πληθαίνουν όσο πλησιάζει κανείς στον χώρο της κατάληψης.\nΟι καταληψίες έχουν κλείσει τον χώρο με συρματοπλέγματα, ενώ για να μπει κάποιος πρέπει να δώσει τα στοιχεία του για… «τυπικούς λόγους», όπως μας είπαν. Όταν ζητήσαμε να μάθουμε ποιοι είναι αυτοί οι τυπικοί λόγοι δεν πήραμε καμία απάντηση.\nΠρόκειται για περίπου 40 άτομα τα οποία φορούν παραλλαγή και συστήνονται ως «Σύλλογος Εφέδρων Πολιτών Οπλιτών». Όπως είπαν αποκλειστικά στο star.gr, είναι εκεί εδώ και περίπου τέσσερις μήνες γιατί ο χώρος αυτός είναι ελληνικός άρα μόνο για τους Έλληνες.\nΟι καταληψίες αρνούνται ότι είναι μέλη της Χρυσής Αυγής, ενώ δεν θέλησαν να αποκαλύψουν ποιος το ξεκίνησε όλο αυτό. Σε δηλώσεις τους στο star.gr αναφέρουν ότι βρίσκονται στο χώρο εθελοντικά γιατί δεν θέλουν να γίνει τέμενος μιας και εδώ είναι Ελλάδα!\nΜάλιστα, όπως λένε δεν πρόκειται για πρόσφυγες αλλά για… λαθρομετανάστες, οι οποίοι κατά κύριο λόγο είναι εγκληματίες! Τονίζουν ότι στον καταυλισμό που έχουν στήσει έχουν θέση μόνο Έλληνες άστεγοι, οι οποίοι είναι ορθόδοξοι.\nΓια να τονίσουν την αγάπη τους για τη θρησκεία έχουν βάλει φωτογραφίες του Ιησού Χριστού στα δέντρα, ενώ έχουν γράψει στον τοίχο το σύνθημα: «Βοτανικός. Ορθοδοξία ή θάνατος».\nΟι καταληψίες κατηγορούν τους πρόσφυγες ότι μπήκαν στο χώρο και τον λεηλάτησαν, ωστόσο, και οι ίδιοι έχουν γεμίσει το χώρο με γκράφιτι για τη θρησκεία και την Ελλάδα.\nΥπεύθυνος της εγκατάστασης είναι ο κ. Γιάννης Ιωαννίδης, ο οποίος μίλησε στο star.gr για το τι συμβαίνει στο σημείο, τονίζοντας ότι «εμείς είμαστε ορθόδοξοι εδώ. Δεν θα παραχωρήσουμε ελληνικό έδαφος ��ια να γίνει τέμενος όταν υπάρχουν Έλληνες που έχουν ανάγκη».\nΟ ίδιος μας είπε, επίσης, ότι δεν έχουν χώρο άλλες θρησκεία στη χώρα μας… παρά μόνο ο ορθόδοξος χριστιανισμός. Ο ένας από τους καταληψίες (δεν θέλησε να γνωστοποιήσει τα στοιχεία του), μάλιστα, ανέφερε ότι τα παιδιά του «έγιναν αυτό που ήθελε να γίνουν, δηλαδή ρατσιστές».\nΌταν τους είπαμε πως σημασία έχει ο άνθρωπος ανεξαρτήτου θρησκείας και φυλής, μας απάντησαν ότι σημασία έχουν μόνο οι Έλληνες! Τα συμπεράσματα… δικά σας!\nΝα σημειωθεί ότι μήνυση-εκκένωσης του χώρου κατασκευής μουσουλμανικού τεμένους κατέθεσαν σήμερα, Πέμπτη, οι υπεύθυνοι της Γενικής Διεύθυνσης Δημόσιας Περιουσίας και Κοινωφελών Περιουσιών στην Εισαγγελία Αθηνών για παράνομη κατάληψη δημοσίου χώρου.\n«Βράζει» ο Βοτανικός: Σε hotspot Ελλήνων έχει μετατραπεί ο χώρος όπου θα ανεγερθεί τζαμί


BehaviorLab.gr | Ελευθερία: Αλήθεια ή φαντασία;\nΕλευθερία: Αλήθεια ή φαντασία;\nΟ άνθρωπος σε όλη τη διάρκεια της ζωής του δηλώνει ότι αγωνίζεται για την ελευθερία του. Η ελευθερία είναι μια έννοια σύνθετη με πολιτικές, ανθρωπολογικές, φιλοσοφικές και οικονομικές προεκτάσεις. Στον πυρήνα της βρίσκεται η ιδέα ότι καθένας μας έχει το δικαίωμα να πράττει, να δρα και να συμπεριφέρεται “κατά βούλησιν”, τόσο σε ατομικό όσο και σε κοινωνικό επίπεδο. Όλοι μας, κάποια στιγμή στη ζωή μας έχουμε επικαλεστεί την ελευθερία των επιλογών μας .\nΩστόσο πόσο σίγουροι είμαστε ότι κάνουμε πράγματι “αυτό που θέλουμε”; Από που προέρχεται η “ελεύθερη βούληση”; Μήπως η ελευθερία είναι ένας κατ’ επίφαση ισχυρισμός που επικαλούμαστε επειδή μας δίνει την ψευδαίσθηση και την ασφάλεια ενός αισθήματος ελευθερίας; Η ελευθερία είναι αίσθημα ή κατάσταση; Ποια η διαφορά του να “αισθάνομαι ελεύθερος” από το να “είμαι ελεύθερος”;\nΗ ελευθερία είναι ένα θεμελιώδες ζήτημα της ανθρώπινης υπόστασης και μια θετική επιστήμη της Συμπεριφοράς μπορεί μονάχα να συμβάλλει – και όχι να επιβάλλει – με πτυχές και νοήματα που την καθιστούν πιο ωφέλιμα κατανοητή.\nO Skinner στο πρωτοπόρο έργο του Βeyond freedom and dignity αναφέρει ο “αγώνας του ανθρώπου για την ελευθερία δεν οφείλεται στην βούλησή του να είναι ελεύθερος, αλλά σε συγκεκριμένες διεργασίες που διέπουν την ανθρώπινη συμπεριφορά, το βασικό αποτέλεσμα των οποίων είναι η αποφυγή δυσάρεστων γεγονότων” (σελ. 46). Ως άνθρωποι αντιδρούμε σε οτιδήποτε δυσάρεστο μας εξαναγκάζει, μας περιορίζει, μας καταδυναστεύει. Είμαστε όμως ελεύθεροι;\nΗ ελευθερία ως απουσία εξαναγκασμού\nΜια βασική συνιστώσα της ελευθερίας είναι η απουσία εξαναγκασμού. Το να μπορούμε να κάνουμε αυτό που “θέλουμε” χωρίς να τιμωρούμαστε για αυτό. Είναι όμως αυτός ο ορισμός επαρκής και πλήρης; Ας συζητήσουμε την ιστορία του Γιώργου.\nβασικό στοιχείο της κατάστασης της ελευθερίας δεν είναι μόνο η απουσία του εξαναγκασμού, αλλά κυρίως η διαθεσιμότητα εναλλακτικών επιλογών\nΟ Γιώργος είναι 17 ετών. Ζει στην Αθήνα με τους γονείς του. Είναι ένα παιδί με έφεση σε καλλιτεχνικές δραστηριότητες, ειδικά στο χορό και στην υποκριτική, και έχει όνειρο να γίνει ηθοποιός. Όπως ο ίδιος δηλώνει, ζει σε ένα καταπιεστικό οικογενειακό περιβάλλον. Χαρακτηρίζει τον πατέρα του απόλυτο και αυταρχικό, άνθρωπο, ή του ύψους ή του βάθους, και τη μητέρα του άβουλη και συγκαταβατική που για να γλυτώσει τις εντάσεις μεταξύ τους, επιλέγει τη σιωπή και πάει με τα νερά του συζύγου της. Ο Γιώργος λέει ότι οι δικοί του τον αποδέχoνται και τον υποστηρίζουν μόνο όταν οι επιλογές του συμβαδίζουν με τους κανόνες της οικογένειας του. Ο Γιώργος δεν είναι ιδιαίτερα καλός μαθητής αλλά ο πατέρας του έχει όνειρο να τον δει να περνάει στην ιατρική όπως εκείνος δεν κατάφερε, λόγω οικονομικών και άλλων συγκυριών. Αν δεν το κατορθώσει ο πατέρας του θα νευριάσει πολύ και θα αναγκαστεί να παρακαλέσει τα ξαδέρφια του να τον πάρουν στο συνεργείο αυτοκινήτων που διατηρούν “για να μάθει κάτι” και να συνεισφέρει στην εξαιρετικά δύσκολη οικονομική κατάσταση της οικογένειας.\nΟ Γιώργος θέλει να γίνει ηθοποιός. Περιμένει πως και πως να περάσουν οι μήνες, να γίνει 18 προκειμένου να είναι και νομικά ελεύθερος να πάρει τη ζωή στα χέρια του. Θέλει να φύγει μακριά, να νοικιάσει σπίτι μόνος τους και να ακολουθήσει τα όνειρά του. Θέλει να απελευθερωθεί από το καταπιεστικό οικογενειακό περιβάλλον. Ο καιρός πέρασε, στην ιατρική τελικά δεν πέρασε, ο πατέρας του τον είπε ανίκανο και τεμπέλη, του συνέστησε να αφήσει τα ηθοποιηλίκια γιατί δεν βγάζει κανείς από εκεί λεφτά και να κοιτάξει να πάει στο συνεργείο να βγάλει κάνα μεροκάματο.\nΟ Γιώργος είναι δυστυχισμένος. Συνεχίζει να μένει στο σπίτι και να υπομένει τους δικούς του, γιατί ο ελληνικός υποκατώτατος μισθός μερικής απασχόλησης ανειδίκευτου που κατάφερε να βρει δεν του εξασφαλίζει τους πόρους για να συντηρεί σπίτι με ενοίκιο και τις στοιχειώδεις προσωπικές του ανάγκες. Ο Γιώργος όμως είναι ενήλικος πλέον και ένα στοιχείο της ενήλικης ζωής είναι ότι μπορούμε να κάνουμε ό,τι θέλουμε, έτσι δεν είναι; Έτσι δεν μάθαμε; Ο Γιώργος δεν είναι ελεύθερος να φύγει πλέον από το σπίτι; Τον κρατάει κανείς;\nΗ ελευθερία ως διαθεσιμότητα εναλλακτικών επιλογών\nΣτην Ανάλυση Συμπεριφοράς, βασικό στοιχείο της κατάστασης της ελευθερίας δεν είναι μόνο η απουσία του εξαναγκασμού. Κατά τον Goldiamond (1965, 1975, 1976) ελευθερία είναι η διαθεσιμότητα εναλλακτικών επιλογών συμπεριφοράς και δράσης, για την πρόσβαση σε κρίσιμης σημασίας ενισχυτικά γεγονότα (όπως ένα “μίνιμουμ” αξιοπρεπές επίπεδο διαβίωσης). Όσες περισσότερες διαθέσιμες εναλλακτικές επιλογές δράσης έχει κανείς για να εξασφαλίσει την πρόσβαση του σε έναν αξιοπρεπή τρόπο ζωής τόσο πιο ελεύθερος είναι. Η ελευθερία δεν φαίνεται να είναι άσπρο-μαύρο. Έχει διαβαθμίσεις. Αλήθεια, στην Ελλάδα του 2020, άραγε πόσα νέα παιδιά είναι ελεύθερα να ακολουθήσουν τα όνειρα τους χωρίς να υποστούν οποιαδήποτε μορφή εξαναγκασμού και συμβιβασμού; Δεν ισχύει μόνο για τους νέους, αλλά και για μεγαλύτερους. “Δουλειές, άλλωστε, υπάρχουν” [irony alert].\nοι θετικοί ενισχυτές και όλα τα ευχάριστα γεγονότα της ζωής μας ασκούν έλεγχο στην συμπεριφορά μας, και οι δράσεις που τα επιφέρουν εμφανίζονται όλο και πιο συχνά\nΩστόσο ο Γιώργος βρήκε τρόπο να υποκαταστήσει την χαμένη του ελευθερία. Την αναπλήρωσε με διάφορες δραστηριότητες: αποφάσισε να ακολουθήσει τους φίλους σε εξορμήσεις για graﬃty στο κέντρο της πόλης, ξεκίνησε το κάπνισμα, και που και που κάνει χρήση ουσιών. Δεν μπορεί πλέον κανείς να του πει κάτι. Είναι “ελεύθερος”. Είναι ένας “ελεύθερος ανάμεσα σε άλλους ελεύθερους”. Η τουλάχιστον θα λέγαμε ότι κατάφερε να εξασφαλίσει ένα αίσθημα φαινομενικής ελευθερίας.\nΥπάρχει βεβαίως και η άλλη όψη του νομίσματος. Η συμπεριφορά μας είναι πάντοτε αντικείμενο ελέγχου. Είτε το θέλουμε είτε όχι. Ο έλεγχος όμως δεν έχει απαραίτητα αρνητική χροιά.\nΔεν είμαστε και δεν θέλουμε να είμαστε “ελεύθεροι” από αυτά που κάνουν την ζωή μας να αξίζει! Δεν γνωρίζω κάποιον που να ζήτησε να απελευθερωθεί από συμπεριφορές που του εξασφαλίζουν προσοχή, αγάπη, φροντίδα, ενδιαφέρον από τους γύρω του. Δεν καταπιέστηκε ποτέ κανείς από την αγάπη και την αγκαλιά! Οι θετικοί ενισχυτές και όλα τα ευχάριστα γεγονότα της ζωής μας – όσο και αν δεν το συνειδητοποιούμε – ασκούν έλεγχο στην συμπεριφορά μας, και οι δράσεις που τα επιφέρουν εμφανίζονται όλο και πιο συχνά!\nΌταν η συμπεριφορά μας ενισχύεται θετικά μπορούμε να πούμε ότι είμαστε ελεύθεροι. Αυτό συμβαίνει όμως πάντα; Τα πράγματα δεν είναι τόσο απλά, όπως και η ζωή δεν είναι απλή. Ας πάρουμε το παράδειγμα της Μαρίας.\nη Μαρία είναι ικανοποιημένη και αισθάνεται ελεύθερη για τις επιλογές που έχει κάνει. Είναι όμως πραγματικά ελεύθερη;\nΗ Μαρία είναι μεγάλο στέλεχος επιχείρησης εργάζεται μανιωδώς 10 ώρες την ημέρα και τα καθήκοντα της της επιβάλλουν να απασχολείται και πολλά σαββατοκύριακα. Ο μισθός της είναι πολλαπλές φορές πάνω από το κατώτατο και δεν της περισσεύει καθόλου χρόνος για οποιαδήποτε άλλη δραστηριότητα ή μορφή συμπεριφοράς που θα χαρακτηρίζαμε ως “προσωπική ζωή”. Η ίδια δηλώνει ικανοποιημένη από τις υψηλές απολαβές και την πολυτελή ζωή που της εξασφαλίζει η εργασία συγκριτικά με τον περίγυρο της. Η Μαρία ζει μόνη. Η εργασία της δεν της αφήνει ελεύθερο χρόνο για να συνάψει και να καλλιεργήσει κάποια ερωτική σχέση παρόλο που η ίδια επιθυμεί έναν σύντροφο και κάποια στιγμή ίσως να κάνει οικογένεια. Επίσης δεν προλαβαίνει να ασχοληθεί με το χορό που τόσο της άρεσε όταν ήταν μικρή, ούτε να επισκεφθεί τους γονείς της που τόσο της έχουν λείψει, ούτε να επικοινωνεί συχνά με τις φίλες της. Η ίδια δηλώνει σε γενικές γραμμές “οκ” από τη ζωή της και έχει καταφέρει να συμβιβαστεί με το κόστος που συνεπάγονται στους άλλους τομείς της ζωής της, οι τόσο σκληροί ρυθμοί της εργασίας της.\nΗ Μαρία μπορεί εν μέρει να είναι ικανοποιημένη και αισθάνεται ελεύθερη για τις επιλογές που έχει κάνει. Είναι όμως πραγματικά ελεύθερη; Γιατί να μην είναι; Την ανάγκασε κανείς να δουλεύει τόσο σκληρά ; Την ανάγκασε κάποιος να μην έχει σύντροφο; Την ανάγκασε κάποιος να μην βλέπει τις φίλες της; Δεν έχει η Μαρία ελεύθερη βούληση να κάνει τις επιλογές της;\nΗ Μαρία έχει την δυνατότητα και τα προσόντα να επιλέξει μια λιγότερο απαιτητική (αλλά παράλληλα πολύ χαμηλότερα αμειβόμενη εργασία) που θα της εξασφάλιζε τον χρόνο για την πρόσβαση της και σε άλλες ενισχυτικές καταστάσεις: θα μπορούσε έτσι να επισκέπτεται τους γονείς της, να βρει έναν σύντροφο, να βλέπει συχνότερα τις φίλες της και να ασχοληθεί με το χορό. Δεν το κάνει όμως. Γιατί άραγε;\nΜια αποτίμηση της ελευθερίας\nΠολλές φορές, τόσο για τους ανθρώπους όσο και για άλλους οργανισμούς, μια συγκεκριμένη μορφή συμπεριφοράς τους (ή με άλλα λόγια μια επιλογή τους) έχει ως αποτέλεσμα την πρόσβαση σε μια πολύ μεγάλη πηγή ενίσχυσης (πχ. χρήματα). Τότε αυτοί θυσιάζουν την “ελευθερία” της επιλογής και άλλων ευχάριστων και επιθυμητών πραγμάτων και καταστάσεων (πχ. φίλοι, σύντροφος, χορός), που όμως έχουν μικρότερη ενισχυτική δύναμη. Η Μαρία αν και είχε την επιλογή σε μια πιο ισορροπημένη ζωή και είναι θεωρητικά “ελεύθερη” να κάνει ότι θέλει, επέλεξε τα χρήματα τα οποία αποτελούν έναν τεράστιο ενισχυτή για εκείνη, θυσιάζοντας την επιλογή της πρόσβασης σε πολλούς άλλους ενισχυτές. Και δεν είναι η μόνη. Πειράματα σε άλλους οργανισμούς έχουν καταδείξει το ίδιο μοτίβο συμπεριφοράς (Fernandes & Dittrich, 2017)\nΤο θέμα της ελευθερίας είναι ζήτημα προς διαπραγμάτευση και τα ζητήματα που θίξαμε αποτελούν ένα απειροελάχιστο δείγμα μιας τεράστιας συζήτησης. Ένα είναι σίγουρο: η συμπεριφοράς μας ακολουθεί νόμους και αρχές. Ο “έλεγχος” είτε από δυσάρεστα είτε από ευχάριστα ερεθίσματα είναι αναπόσπαστο στοιχείο της ζωής. Αυτό δεν πρέπει να μας απογοητεύει, ούτε μας στερεί κάτι από την ανθρώπινη υπόσταση μας. Η δραστηριότητα των ανθρώπων, όλων των έμβιων όντων αλλά και των φυσικών φαινομένων υπόκεινται στον έλεγχο γενικών αρχών και νόμων που διέπουν τη φύση. Αυτό που πρέπει να κάνουμε είναι να αποτινάξουμε την έννοια της ελεύθερης βούλησης και της ελευθερίας ως ανεξάρτητη οντότητα που κυβερνάει τη συμπεριφοράς μας. Τίποτα στη φύση δεν υπάρχει ανεξάρτητα από άλλα πράγματα. Ούτε η ελευθερία είναι ανεξάρτητη από τις καταστάσεις και τα γεγονότα της ζωής μας. Και αυτό ισχύει για τα πάντα. Ακόμα και το πιο μακρινό αστέρι του πιο μακρινού γαλαξία δεν είναι ελεύθερο να κινείται αυθαίρετα στην τροχιά που θέλει.\nFernandes, R., & Dittrich, A. (2017). Expanding the Behavior-Analytic Meanings of “Freedom”: the Contributions of Israel Goldiamond. Behavior And Social Issues, 27(1), 4-19. doi: 10.5210/ bsi.v27i0.8248\nGoldiamond, I. (1965). Justified and unjustified alarm over behavioral control. In O. Milton (Ed.), Behavior disorders: Perspectives and trends (pp. 237–261). New York: J. B. Lipincott.\nGoldiamond, I. (1975). Alternative sets as a framework for behavioral formulations and research. Behaviorism, 3, 49–86.\nGoldiamond, I. (1976). Protection of human subjects and patients: A social contingency analysis of distinctions between research and practice, and its implications. Behaviorism, 4, 1–41.\nSkinner, B. F. (1971). Beyond freedom and dignity. Knopf/Random House.\nΗ επιστημονική αρχή της κωλοφαρδίας\nH αξία των τυχαίων ανακαλύψεων και της επαγωγικής μεθόδου, δηλ. από τα δεδομένα στη θεωρία, που χρησιμοποίησαν ερευνητές όπως ο Δαρβίνος και ο Skinner\nΟ συμπεριφορισμός του Skinner\nΟ θεμελιώδης συμπεριφορισμός είναι η φιλοσοφία της επιστήμης της ανάλυσης συμπεριφοράς. Διαβάστε για το ρόλο της φυσικής επιλογής και της ενίσχυσης, για τα γνωστικά φαινόμενα, για τις ψευδο-αιτίες της συμπεριφοράς και για τις φιλοσοφικές στάσεις του θεμελιώδη συμπεριφορισμού.\nΟ Γεραμούτσος Θεμιστοκλής είναι απόφοιτος του τμήματος Ψυχολογίας του Παντείου Πανεπιστημίου και μεταπτυχιακός φοιτητής στο Π.Μ.Σ. “Διασυνδετική Ψυχιατρική: Απαρτιωμένη Φροντίδα Σωματικής και Ψυχικής Υγείας” της Ιατρικής Σχολής Αθηνών. Στο πλαίσιο των προπτυχιακών σπουδών του, πραγματοποίησε πειραματική έρευνα με τίτλο “Διερεύνηση των εκφράσεων προσώπου μέσω αρνητικής ενίσχυσης: Η προσέγγιση της Ανάλυσης Συμπεριφοράς” η οποία παρουσιάστηκε στο 4ο Πανελλήνιο Συνέδριο Ελληνικής Κοινότητας Ανάλυσης Συμπεριφοράς.


Ούτε ένα νέο δάνειο! Κατά τα λοιπά… | Liberal.gr\nΔευτέρα 27 Ιανουαρίου 2020, 00:01\nΕίναι σαφές ότι το Οικονομικό κλίμα έχει αλλάξει αισθητά από την επομένη των εκλογών. Μία φιλελεύθερη – μεταρρυθμιστική κυβέρνηση είναι μία καλή ευκαιρία για να αλλάξει η ψυχολογία της αγοράς και για να ανέβουν οι τιμές των μετοχών. Αυτό στο επίπεδο ψυχολογίας. Στο επίπεδο της πραγματικής οικονομίας τα πράγματα δεν είναι τόσο χαρωπά. Στο πάνω πάτωμα, στο πάρτι των προσδοκιών έχει ουρές που περιμένουν να εισέλθουν στην ήδη κατάμεστη αίθουσα. Στο κάτω πάτωμα, στο πάρτι των επενδύσεων η μεγάλη αίθουσα έχει άτομα μετρημένα στα δάκτυλα του ενός χεριού…\nΤο τμήμα της Τράπεζας για το οποίο σας έκανα λόγο συνεδρίαζε μέχρι τις αρχές Δεκεμβρίου, δύο φορές την εβδομάδα για να αποφασίσει σχετικά με τα αιτήματα δανείων των μεγάλων πελατών. Στο παρελθόν η επιτροπή αυτή είχε φτάσει να συνεδριάζει μέχρι και τρεις φορές την εβδομάδα. Και φτάσαμε σήμερα να μην υπάρχει ούτε ένα αίτημα για νέο δάνειο.\nΣτο σημείο αυτό θα πρέπει να σημειώσουμε ότι το δάνειο είναι το τελευταίο στάδιο μιας σχεδιαζόμενης επένδυσης. Πράγμα που σημαίνει ότι από τον Σεπτέμβριο οι επίδοξοι επενδυτές δεν έχουν αγγίξει επενδυτικό σχέδιο, παρά το γεγονός ότι το επενδυτικό κλίμα φαίνεται να έχει βελτιωθεί!\nΕκ πρώτης όψεως η εικόνα αυτή μοιάζει να είναι λίγο παράξενη. Μεγάλες προσδοκίες από την μία, οι οποίες και συντηρούνται από τα αποτελέσματα στα δημοσιονομικά, και απουσία ουσιαστικής επενδυτικής δραστηριότητας από την άλλη. Κι όμως! Μπορεί να συμβαίνουν και τα δύο. Για ένα κάποιο διάστημα. Σίγουρα όχι δια παντός. Η χώρα για να βγει από την κρίση χρειάζεται έναν βομβαρδισμό επενδύσεων. Η σημερινή εικόνα της απραξίας θα μας οδηγήσει και πάλι σε καταστάσεις τύπου 2015.\nΥπάρχουν δύο ενδιαφέρουσες παρατηρήσεις. Η πρώτη είναι ότι η χώρα παραμένει όρθια ακόμη και όταν η άρχουσα τάξη της έχει μεταφέρει όλα τα ασημικά της εκτός των συνόρων. Αυτό συμβαίνει επειδή είμαστε στην Ευρωπαϊκή Ένωση. Η Ελλάδα εκτός Ευρωπαϊκής Ένωσης και με δεδομένη τη σημερινή απραξία, θα ήταν μία χώρα σε απόλυτη δυστυχία. Το μέλλον της ίδιας της Ευρωπαϊκής Ένωσης είναι μία άλλη συζήτηση και δεν αναιρεί αυτή την πρώτη παρατήρηση. Η δεύτερη παρατήρηση είναι ότι η εγχώρια άρχουσα τάξη που έχει τα χρήματα και έχει τη δυνατότητα να επενδύσει στην χώρα είναι και πάλι απούσα. Με ελάχιστες (γνωστές) εξαιρέσεις. Αλλά δεν μπορεί οι επενδύσεις των Στασινόπουλων, του Μυτιληναίου και του Περιστέρη να είναι συνεχώς άλλοθι για όλους τους άλλους.\nΟ κ. Μητσοτάκης ορθώς έχει διαγνώσει ότι η χώρα χρειάζεται επειγόντως επενδύσεις. Είναι ο μόνος δρόμος για να δημιουργηθούν νέες θέσεις εργασίας και να αυξηθεί ο πλούτος. Αλλά η αρχή γι αυτό το αναμενόμενο (;) κύμα επενδύσεων δεν πρόκειται να έρθει από τους Έλληνες επιχειρηματίες. Δεν υπάρχει τέτοια διάθεση. Αν υπήρχε θα το είχαμε αντιληφθεί. Γι' αυτό και η κυβέρνηση θα πρέπει να εντείνει τις προσπάθειές της για να φέρει επενδυτές από το εξωτερικό. Μόνο έτσι θα «σπάσει» την νοοτροπία της εγχώριας ολιγαρχίας και θα αλλάξει τις ισορροπίες, πετυχαίνοντας κανόνες Δικαιοσύνης στο επιχειρηματικό παιγνίδι. Η επιτυχία της οικονομικής πολιτικής του κ. Μητσοτάκη περνάει μέσα από αυτό τον δρόμο. Να φέρει επενδύσεις από το εξωτερικό και να εξαναγκάσει με αυτό τον τρόπο την επιτροπή δανείων της μεγάλης τράπεζας να συνεδριάζει τρεις και τέσσερις φορές την εβδομάδα!


Το ΟΠΑ υποστηρίζει το #HackCoronaGreece | Athens University of Economics and Business\nΤο Οικονομικό Πανεπιστήμιο Αθηνών υποστηρίζει τον Διαγωνισμό Ανάδειξης Καινοτόμων Προτάσεων - #HackCoronaGreece <https://hackcorona.world/el/>, το Virtual Hackathon από τους Data Natives, με τη συνεργασία του ελληνικού οικοσυστήματος ψηφιακής υγείας και καινοτομίας, της ΕΕΛ/ΛΑΚ και του eHealthForum, καθώς και με την υποστήριξη του Υπουργείου Ψηφιακής Διακυβέρνησης, για την αντιμετώπιση της πανδημίας COVID-19 στην Ελλάδα. Σκοπός είναι η εύρεση αποτελεσματικών, άμεσα διαθέσιμων ψηφιακών λύσεων για την αντιμετώπιση προβλημάτων του υγειονομικού συστήματος λόγω της πανδημίας του COVID-19.\nΟ διαγωνισμός είναι ανοιχτός σε όλους, με την υποβολή των αιτήσεων συμμετοχής να γίνεται μέσω της ιστοσελίδας hackcorona.world.\nΤο hackathon ολοκληρώνεται τη Δευτέρα 13 Απριλίου 2020 με την ανακοίνωση των νικητών.\nΕπίσημη ιστοσελίδα #HackCoronaGreeceHackCoronaGreece: http://hackcorona.world/el\nΕπίσημο κανάλι Slack: http://hackcorona.world/slack\nΔηλώστε συμμετοχή (Προθεσμία έως 10 Απριλίου 16:00) https://hackcorona.world/apply\nΑίτηση για μέντορες: https://airtable.com/shrtX276sSMpprNOh


Τρίτη, 27 Ιουλίου 2021 05:22:52 ΜΜ\nΑρχική›Ειδήσεις›Επιχειρήσεις›Ο χάρτης υγειονομικής ασφάλειας αλλάζει τα δεδομένα στα σούπερ μάρκετ\nΥπενθυμίζεται ότι την Παρασκευή εξειδικεύθηκαν τα υγειονομικά μέτρα, που θα ισχύουν συνολικά στα καταστήματα τροφίμων σε κάθε περιοχή, ανάλογα με το επιδημιολογικό της φορτίο, μέσω του προαναφερθέντα χάρτη, τον οποίο παρουσίασαν οι κ.κ. Χαρδαλιάς και Πιερρακάκης.\nΕιδικότερα, το ωράριο παραμένει ως έχει για τα επίπεδα 1 («ετοιμότητας», πράσινο) και 2 («επιτήρησης», κίτρινο) για τα εν λόγω καταστήματα. Θα είναι δηλαδή ανοικτά από τις 8:00 το πρωί έως τις 9:00 το βράδυ, από Δευτέρα έως Παρασκευή, ενώ το Σάββατο οι υπεραγορές τροφίμων θα λειτουργούν από τις 8:00 το πρωί έως τις 8 το βράδυ.\nΩστόσο, στο επίπεδο 3 («αυξημένης επιτήρησης», πορτοκαλί) αναφέρεται η πρόβλεψη για διευρυμένο ωράριο, όπως ίσχυε στη χώρα μας κατά την περίοδο του πρώτου κύματος της επιδημίας. Δηλαδή θα παραμένουν ανοιχτά Δευτέρα έως Παρασκευή 7:00 έως 21:00 και για το Σάββατο 07:00 έως 20:00.\nΕπίσης προβλέπεται υποχρεωτική χρήση μάσκας (προσωπικό και κοινό), ένα άτομο ανά 10 τ.μ. (4 άτομα 20-100 τμ και 1 άτομο για κάθε 10 τμ επιπλέον), ειδική απολύμανση σε τροχήλατα και μη καρότσια/καλάθι και διευρυμένο ωράριο\nΕπίσης, στο επίπεδο 4 («αυξημένου κινδύνου», κόκκινο), προβλέπεται λειτουργία των καταστημάτων της κατηγορίας και το Σαββατοκύριακο.\nΣε όλα τα επίπεδα, και μέχρι νεότερης οδηγίας από τους αρμόδιους ισχύουν τα εξής μέτρα:\nΤελευταία τροποποίηση στις 12:36 - 10 Οκτ 2020


Σήμερα δε θέλω να μιλήσω για τον Λάζαρο Εφραίμογλου, τον επιχειρηματία με τα γρήγορα αντανακλαστικά και την οξεία αντίληψη ενός κόσμου που μεταβάλλεται.\nΔεν μπορώ να αναφερθώ στον αναμορφωτή των Επιμελητηριακών Δομών της χώρας.\nΔεν βρίσκω τα κατάλληλα λόγια για να υπογραμμίσω το ρόλο του ευπατρίδη Εφραίμογλου και το μακρόπνοο έργο του για το Ίδρυμα Μείζονος Ελληνισμού που έχει στεγάσει από αρχηγούς κρατών ως ολόκληρες γενιές μαθητών, σπουδαστών και επιστημόνων.\nΣήμερα θέλω να ανακαλέσω όλες εκείνες τις στιγμές, με τον φίλο Λάκη και την πολυαγαπημένη του Ουρανία. Να «ξανακάνω» όλα εκείνα τα μακρινά ταξίδια, να ξανακάτσω γύρω από τα ίδια τραπέζια, αναλύοντας τις ιδέες του για την Ελλάδα, όπως εκείνος την οραματιζόταν.\nΑυτός ήταν ο Λάκης, ένας μεγάλος οραματιστής, αλλά και ταυτόχρονα ένας άνθρωπος των πράξεων, ένας επί παραδείγματι ηγέτης μίας ολόκληρης εποχής. Η ταχύτητα με την οποία αντιλαμβάνονταν τις αλλαγές στα διάφορα επιχειρηματικά περιβάλλοντα, αλλά και η ανεπανάληπτη αίσθηση του χρόνου και του χώρου που είχε για τις επιχειρήσεις, έκανε όλους εμάς γύρω του καλύτερους, όχι μόνο επιχειρηματίες, αλλά ανθρώπους.\nΓιατί, είτε στην κλωστοϋφαντουργία, είτε στις κατασκευές, είτε στον χρηματοπιστωτικό τομέα, ο Λάκης, έθετε ως προϋπόθεση την ενεργό συμμετοχή στις εξελίξεις, στην εξασφάλιση κοινωνικού μερίσματος, την προσφορά και το μακροπρόθεσμο αποτέλεσμα.\nΜε αυτό το πνεύμα αναμόρφωσε και τον Επιμελητηριακό θεσμό στην Ελλάδα, με την ίδρυση της Κεντρικής Ένωσης Επιμελητηρίων, την αναμόρφωση του ΕΒΕΑ και την ανάδειξή του ως βασικού συνομιλητή της πολιτειακής και πολιτικής ηγεσίας της χώρας. Είναι μνημειώδεις οι ιστορίες για την εξασφάλιση μίας θέσης στην ετήσια εκδήλωση του ΕΒΕΑ, που ο ίδιος καθιέρωσε.\nΑυτό το κίνητρο της συμμετοχής και προσφοράς ήταν που οδήγησε και στην Ίδρυση του Ιδρύματος Μείζονος Ελληνισμού. Η παρακαταθήκη, η κληρονομιά και η δυναμική προοπτικής για όλο τον ελληνισμό.\nΕκλεκτέ φίλε Λάκη, για όλους εμάς και την οικογένειά σου, ήσουν το Κέντρο ενός ολόκληρου κόσμου. Το κέντρο ενός καλύτερου ΕΛΛΗΝΙΚΟΥ ΚΟΣΜΟΥ.\nΔεν πρόλαβα να σου πω πόσο πολύ σε αγαπώ και πόσο αναντικατάστατα θα μας λείψεις.\nΥπόσχομαι με όλες μου τις δυνάμεις να σταθώ δίπλα στην αγαπημένη σου οικογένεια και να στηρίζω με όλη μου την καρδιά το έργο σου και τις ιδέες σου.\nΑντίο, καλέ μας φίλε.\nΕπιστροφή • Επόμενη ομιλία


Shooting Games >> Alien Shooter -:: Παίζουν παιχνίδια δράσης:: | Παίξτε παιχνίδια δράσης | (Ελληνικά)\nΠαίζοντας εξωγήινο σκοπευτής\nΠεριγραφή: Εξωγήινο σκοπευτής είναι ένα άλλο πολύ δύσκολο τύπο αλλοδαπός παιχνίδι σκοποβολής. Σε αυτό το παιχνίδι θα πρέπει να καταπολεμήσει το κακό αλλοδαπός και να τα καταστρέψει σε κάθε επίπεδο για την επιτυχή ολοκλήρωση της αποστολής. Θα πρέπει να χρησιμοποιήσετε το ποντίκι για να σκοπός και πυροβολούν κακό αλλοδαπών και άλλα αντικείμενα όπως πλαίσια και κουμπιά. Σε κάθε επίπεδο υπάρχουν ορισμένοι αριθμοί κακό αλλοδαπών και στόχος σας είναι να σκοτώσει όλα οι εξωγήινοι, χρησιμοποιώντας τις ικανότητές σας γυρίσματα. Ως παιχνίδι πρόοδο, επίπεδα θα πάρει πολύ πιο δύσκολο με τον αυξανόμενο αριθμό των αλλοδαπών και μια δυσκολία να τους πυροβολούν, αλλά πρέπει να υπολογίσετε έναν τρόπο και να καταστρέψει όλους τους αλλοδαπούς για να ολοκληρώσετε την αποστολή. Σαφή όλα τα συναρπαστικά επίπεδα και να διασκεδάσουν.\nΠαίχθηκε: 189676 φορές\nΚάντε κλικ στην επιλογή μάχη τρέλα\nΜπαλόνια vs Zombies\nPlayed: 154890 times\nPlayed: 358167 times\nΆγρια Δύση σύγκρουση γυρίσματα\nPlayed: 400454 times\nPlayed: 435318 times\nΣκοπευτής λειτουργία πρόκληση\nPlayed: 119912 times\nΛέιζερ κανόνι 3: Επίπεδο Pack\nPlayed: 618106 times\nΟ καμμένος μπάλες\nΈπαιξε: 60147 φορές\nΜπάλα γυρίσματα 2\nΈπαιξε: 54375 φορές\nΚαραμέλα King τρώει τον κόσμο\nΈπαιξε: 71499 φορές\nPlayed: 274685 times


Επισκόπηση ενεργειακών επιδόσεων εργαστηρίου - Top10Supps\nΕπισκόπηση ενεργειακών επιδόσεων εργαστηρίου\nΕπισκόπηση ενεργειακών επιδόσεων Lab Labs\nΠοια ενέργεια ενέργειας Lab απαιτεί να κάνει\nΤο Performance Lab Energy είναι ένα μοναδικό προϊόν σχεδιασμένο για μιτοχονδριακή υποστήριξη. Σκοπός της χρήσης είναι να υποστηρίξει τα επίπεδα ενέργειας και την ψυχική εστίαση, χωρίς τη χρήση διεγερτικών όπως η καφεΐνη.\nΟ κατασκευαστής ισχυρίζεται ότι αυτό το προϊόν βοηθά στη στήριξη των μιτοχονδρίων του σώματος. Τα μιτοχόνδρια είναι ουσιαστικά τα ενεργειακά εργοστάσια των κυττάρων στο ανθρώπινο σώμα. Τα μιτοχόνδρια συμβάλλουν στην παραγωγή τριφωσφορική αδενοσίνη, ή ΑΤΡ. Το ATP καταγράφει ουσιαστικά τη χημική ενέργεια που παράγεται από τρόφιμα και την απελευθερώνει για να τροφοδοτήσει άλλες κυτταρικές διεργασίες στο σώμα. Αυτή η διαδικασία αποτελεί βασικό μέρος του ανθρώπινου μεταβολισμού, που είναι ο τρόπος με τον οποίο τα σώματά μας τροφοδοτούν τις καθημερινές μας δραστηριότητες και καίνε θερμίδες.\nΈνα υγιές σώμα θα διεξάγει αυτές τις διαδικασίες αυτόματα. Όταν τρώτε, το σώμα σας σπάει το φαγητό και τα μιτοχόνδρια του κυττάρου δουλεύουν παράγοντας ΑΤΡ και παρέχουν ενέργεια στο σώμα.\nΔεν χρειάζονται συμπληρώματα για τη διαδικασία αυτή. Ωστόσο, προϊόντα όπως το Performance Lab Energy επιδιώκουν βελτιστοποίηση την παραγωγή ενεργειακών κυττάρων ΑΤΡ. Ο κατασκευαστής ισχυρίζεται ότι το προϊόν αυτό μπορεί να συμβάλει στη βελτίωση της αποτελεσματικότητας της παραγωγής ATP, μεταξύ άλλων πλεονεκτημάτων. Θα διερευνήσουμε αυτούς τους ισχυρισμούς λεπτομερέστερα στην παρακάτω ενότητα.\nΤο Performance Lab Energy είναι σχεδιασμένο για μιτοχονδριακή υποστήριξη. Ο κατασκευαστής ισχυρίζεται ότι το προϊόν βοηθά με:\nΑυτό το προϊόν έχει σχεδιαστεί για να υποστηρίζει υγιή επίπεδα ενέργειας, χωρίς τη χρήση διεγερτικών. Ο ισχυρισμός είναι ότι αυτό επιτυγχάνεται βοηθώντας τα μιτοχόνδρια των κυττάρων να κάνουν πιο αποτελεσματικά τη δουλειά τους.\nΥπάρχουν ορισμένα στοιχεία που υποστηρίζουν αυτόν τον ισχυρισμό. Το CoQ10, ένα από τα βασικά συστατικά της ενέργειας, είναι θεμελιώδη στην τροφοδοσία τον κύκλο παραγωγής ενέργειας ATP του σώματος. Το PQQ, άλλο βασικό συστατικό, ήταν που συνδέονται με το μεταβολισμό που σχετίζεται με το μιτοχονδρί. Και η L-καρνιτίνη, άλλο συστατικό, βοηθά στη μεταφορά λιπαρών οξέων μακράς αλυσίδας στα μιτοχόνδρια, όπου χρησιμοποιούνται για ενέργεια.\nΕνώ οι δεσμοί αυτοί είναι σημαντικοί, είναι σημαντικό να κατανοήσουμε μερικά πράγματα. Πρώτον, οι συμπληρωματικές μορφές αυτών των θρεπτικών συστατικών δεν είναι απαραιτήτως τόσο αποτελεσματικές όσο οι διαιτητικές πηγές. Και δεύτερον, η ποσότητα της έρευνας που εξετάζει τα συμπληρώματα και την παραγωγή μιτοχονδρίων ενέργειας είναι περιορισμένη. Απαιτείται περισσότερη έρευνα.\nΤο προϊόν αυτό υποστηρίζει επίσης ότι βοηθά στην υποστήριξη της υγείας των μιτοχονδρίων και βοηθά στην αναπαραγωγή τους. Τα μιτοχόνδρια μπορεί να καταστραφεί από τις ελεύθερες ρίζες και την οξείδωση, οδηγώντας σε μείωση του αριθμού των μιτοχονδρίων και της αποτελεσματικότητάς τους. Αυτό συμβαίνει φυσικά καθώς γερνάμε.\nΤο εργαστήριο επιδόσεων υποστηρίζει ότι το ενεργειακό προϊόν του βοηθά στη στήριξη των μιτοχονδρίων και βοηθά στην αποκατάσταση και αναγέννηση των κατεστραμμένων μιτοχονδρίων στα κύτταρα του σώματος. Ο ισχυρισμός αυτός φαίνεται να είναι έγκυρος και υποστηριζόμενη από αρκετές μελέτες. Οι ερευνητές διαπίστωσαν ότι ένας συνδυασμός συμπληρωμάτων, συμπεριλαμβανομένου του CoQ10 και της L-καρνιτίνης, βοήθησε στη φυσική αποκατάσταση της μιτοχονδριακής λειτουργίας. Με αυτά τα δεδομένα, οι συγκεκριμένες δοσολογίες και ο συνδυασμός συστατικών που χρησιμοποιούνται στην Ενέργεια δεν έχουν μελετηθεί σε κλινικές δοκιμές.\nΟ κατασκευαστής ισχυρίζεται ότι αυτό το προϊόν μπορεί να βοηθήσει στη διαχείριση του βάρους, επειδή βοηθά στη βελτιστοποίηση των οδών μεταβολισμού του λίπους.\nΑυτός ο ισχυρισμός έχει λιγότερα κλινικά στοιχεία για να το υποστηρίξει. Ενώ είναι αλήθεια ότι η καρνιτίνη συμβάλλει στην αύξηση οξείδωση λιπαρών οξέων (ουσιαστικά η καύση λίπους για ενέργεια), απλά δεν υπάρχουν αρκετά στοιχεία που να υποστηρίζουν τον ισχυρισμό ότι σας βοηθά να χάσετε βάρος. Παρ 'όλα αυτά, η καρνιτίνη παραμένει μια δημοφιλής προσθήκη σε συμπληρώματα καύσης λίπους, παρά το γεγονός προειδοποιήσεις από εμπειρογνώμονες ότι δεν είναι αποτελεσματικό.\nΑν και το δυναμικό καύσης λίπους αυτού του συμπλήρωμα είναι υπό αμφισβήτηση, να έχετε κατά νου ότι μια αύξηση της ενέργειας θα μπορούσε να σας βοηθήσει να χάσετε περισσότερο βάρος φυσικά. Αυτό είναι, φυσικά, εάν τρώτε μια υγιεινή διατροφή και ασκείστε τακτικά!\nΜια υπηρεσία Performance Lab Energy περιέχει:\n150mg R-λιποϊκό οξύ\n100mg CoQ10 (Coenzyme Q10)\n5mg μαύρο πιπέρι απόσπασμα\nΑκετυλο-L-καρνιτίνη - Ακετυλο L-καρνιτίνη είναι ένα αμινοξύ που βοηθά το σώμα να παράγει ενέργεια. Το βοηθά στη μεταφορά λιπαρών οξέων μακράς αλυσίδας στα μιτοχόνδρια, όπου μετατρέπονται σε ενέργεια.\nR-λιποϊκού οξέος - Λιποϊκό οξύ είναι μια φυσικά απαντώμενη ένωση που είναι ένας φυσικός συμπαράγοντας στα μιτοχόνδρια. Μπορεί να λειτουργήσει συνεργικά με την Ακετυλ-L-καρνιτίνη, και λειτουργεί επίσης ως παγκόσμιο αντιοξειδωτικό.\nCoQ10 - Το συνένζυμο Q10 είναι μια θρεπτική ουσία που απαντάται φυσιολογικά στο σώμα και λειτουργεί ως αντιοξειδωτικό. Είναι επίσης α βασικό μέρος της παραγωγής ενέργειας ATP του σώματος κύκλος.\nPQQ - Πυρρολοκινολίνη κινόνη, ή το PQQ, είναι ένα μικρό μόριο που θεωρείται ότι υποστηρίζει τη λειτουργία των μιτοχονδρίων. Μπορεί να είναι ευεργετικό στην αντιμετώπιση της κόπωσης.\nΜαύρο εκχύλισμα πιπεριού - Μαύρο εκχύλισμα πιπεριού, και πιο συγκεκριμένα το δραστικό συστατικό πιπερίνη του, μπορεί να αναστείλει ένζυμα που κανονικά θα επιτεθούν σε άλλα μόρια. Αυτό μπορεί τη βελτίωση της απορρόφησης και του μεταβολισμού των διαφόρων συμπληρωμάτων και τα ναρκωτικά.\nΓια καλύτερα αποτελέσματα, αυτό το συμπλήρωμα θα πρέπει να συνδυαστεί με ένα γενικό υγιεινό τρόπο ζωής. Αυτό σημαίνει ότι θα πρέπει να προσπαθείτε να τρώτε μια υγιεινή, ισορροπημένη διατροφή, να έχετε αρκετό ύπνο και να ασκείτε τακτικά.\nΕνώ αυτό το συμπλήρωμα φαίνεται να είναι σε θέση να υποστηρίξει τα μιτοχόνδρια και ενδεχομένως να βελτιώσει την ενέργεια, δεν είναι μαγικό χάπι. Αν θέλετε να έχετε περισσότερη ενέργεια και να είστε πιο υγιείς, πρέπει να κάνετε κάποια εργασία!\nΠαρενέργειες είναι δυνατές με αυτό το συμπλήρωμα. Μπορούμε να εξετάσουμε τις πιθανές παρενέργειες κάθε συστατικού για να καθορίσουμε ποια αρνητικά αποτελέσματα είναι δυνατά:\nΚαρνιτίνη μπορεί να προκαλέσει στομαχικές διαταραχές, έμετο, ξηροστομία, ναυτία, κεφαλαλγία και ανησυχία.\nΛιποϊκό οξύ μπορεί να προκαλέσει πονοκέφαλο, αδυναμία, εφίδρωση, ευερεθιστότητα, σύγχυση, ζάλη, αυξημένο καρδιακό ρυθμό και ασφυξία.\nCoQ10 μπορεί να προκαλέσει απώλεια της όρεξης, ναυτία, έμετο, στομαχικές διαταραχές και διάρροια (και περιστασιακές αλλεργικές αντιδράσεις)\nPQQ δεν προκαλεί συνήθως παρενέργειες όταν λαμβάνεται σύμφωνα με τις οδηγίες. Μεγάλες δόσεις ή μακροχρόνια χρήση μπορεί να προκαλέσουν νεφρική ή ηπατική τοξικότητα.\nΜαύρο εκχύλισμα πιπεριού μπορεί να προκαλέσει δυσφορία στο στομάχι, αλλά είναι πολύ απίθανο στις μικρές ποσότητες που υπάρχουν σε αυτό το προϊόν.\nΣυνολικά, αυτό είναι ένα ενδιαφέρον συμπλήρωμα που μπορεί να είναι επωφελές για την ενίσχυση της παραγωγής ενέργειας. Εάν έχετε παρατηρήσει περισσότερη κόπωση από το συνηθισμένο, ίσως αξίζει να το δοκιμάσετε. Σε αλλιώς υγιή άτομα με άφθονη ενέργεια, μπορεί να μην είναι απαραίτητο.\nΤα καλύτερα συμπληρώματα PQQ - Top Brands 10 που αξιολογήθηκαν για το 2019\nΤα καλύτερα συμπληρώματα CoQ10 - Top Brands 10 που αξιολογήθηκαν για το 2019\nΚορυφαίοι καυστήρες λίπους 10 για άντρες - Οι καλύτερες μάρκες του 2019 εξέτασαν\nΗ ομάδα του Top10Supps έχει πάνω από 10 χρόνια εμπειρίας στην πλοήγηση στην online αγορά συμπληρωμάτων. Αναζητούμε και σας παρουσιάζουμε μερικά από τα δημοφιλέστερα, καλύτερα πωλούμενα και υψηλότερα αναθεωρημένα σήματα συμπληρωμάτων που μπορείτε να αγοράσετε. Βρες περισσότερα σχετικά με εμάς ή αν το επιθυμείτε μπορείτε επικοινωνήστε με τον συντάκτη σχετικά με αυτό το άρθρο.\nΑρχικη » Κριτικές » Ενέργεια » Επισκόπηση ενεργειακών επιδόσεων εργαστηρίου


Κορονοϊός: Η ΕΕ ενέκρινε τις κατευθυντήριες γραμμές για τα πιστοποιητικά εμβολιασμού - Newsbomb - Ειδησεις - News\nΚΟΣΜΟΣ 28/01/2021 16:58\nΚορονοϊός - Όλες οι ειδήσεις: Η Ευρωπαϊκή Επιτροπή ανακοίνωσε ότι τα κράτη μέλη της ΕΕ, με την υποστήριξη της ίδιας, ενέκριναν κατευθυντήριες γραμμές σχετικά με τα αποδεικτικά εμβολιασμού για ιατρικούς σκοπούς. Οι κατευθυντήριες γραμμές αφορούν κυρίως τον εμβολιασμό κατά της νόσου Covid-19, αλλά ενδέχεται μελλοντικά να χρησιμοποιούνται ως βάση για την απόδειξη του γενικότερου εμβολιαστικού ιστορικού.\nΗ Στέλλα Κυριακίδου, επίτροπος Υγείας και Ασφάλειας των Τροφίμων, δήλωσε ότι "τα διαλειτουργικά πιστοποιητικά εμβολιασμού θα αποτελέσουν σημαντικό εργαλείο για τους πολίτες, τόσο κατά τη διάρκεια της πανδημίας, όσο και όταν θα την έχουμε ξεπεράσει".


Πόρτον Ντάουν: Η βρετανική βάση - "μυστήριο" που χρησιμοποιεί στρατιώτες ως πειραματόζωα\nNewsIT / Κοσμος / Πορτον Νταουν: Η βρετανικη βαση – “μυστηριο” που χρησιμοποιει στρατιωτες ως πειραματοζωα\nΠόρτον Ντάουν: Η βρετανική βάση – “μυστήριο” που χρησιμοποιεί στρατιώτες ως πειραματόζωα\nΠόρτον Ντάουν. Η μυστική βάση του βρετανικού στρατού, που εδώ και χρόνια πυροδοτεί θεωρίες συνωμοσίας για το τι γίνεται εκεί μέσα, λόγω της πρωτοποριακής του έρευνας στα χημικά και βιολογικά όπλα.\nΗ βάση του Πόρτον Ντάουν ήρθε ξανά στο προσκήνιο τροφοδοτώντας τις φαντασίες κάθε… συνομωσιολόγου, καθώς εκεί έγινε η εξέταση του νευρολογικού παράγοντα που χρησιμοποιήθηκε για να δηλητηριάσει τον πρώην Ρώσο πράκτορα, Σεργκέι Σκριπάλ.\nΒρίσκεται κοντά στο Σάλσμπερι της νοτιοδυτικής Αγγλίας όπου ο 66χρονος η 33χρονη κόρη του Γιούλια δέχτηκαν την επίθεση και αποτελεί από τις πιο αμφιλεγόμενες στρατιωτικές εγκαταστάσεις της Βρετανίας.\nΣτην “μάχη” κατά του ιού Έμπολα\nΚατηγορίες Κόσμος Ετικέτες ΒΡΕΤΑΝΙΑ,ΒΡΕΤΑΝΙΚΗ ΒΑΣΗ,ΠΟΡΤΟΝ ΝΤΑΟΥΝ,ΣΕΡΓΚΕΪ ΣΚΡΙΠΑΛ


Ο Dev Patel δεν έφυγε ποτέ. Φέτος όμως θα συμβεί ξανά\nΗ επικείμενη Patelaissance έχει ξεκινήσει. Ήταν καιρός.\nΓια τον Dev Patel αισθάνομαι προσωπική υπερηφάνεια. Από το βρετανικό teen show ‘Skins’ αποφοίτησαν πολλοί σημερινοί σταρ της βρετανικής βιομηχανίας που μεταπηδούν συχνά και στο Hollywood (η Hannah Murray και ο Joe Dempsie του ‘Game of Thrones’, ο Nicholas Hoult του Λάνθιμου, των X-Men και του ‘Mad Max’, η Kaya Scodelario των ‘Maze Runner’ και του ‘Crawl’ είναι μονάχα τέσσερις).\nKανείς τους όμως δεν μας συστήθηκε όπως ο Patel:\nStarted from the bottom now we ‘re here, Dev μου.\nΚανείς τους, επίσης, δεν ήταν Βρετανός ινδικής καταγωγής, με όλες τις δυσκολίες που αυτό συνεπάγεται για τη διαθεσιμότητα ρόλων στη βιομηχανία θεάματος. Ο Patel όμως νίκησε τις πιθανότητες και, από το τεράστιο χιτ ‘Slumdog Millionaire’ που κέρδισε το Όσκαρ Καλύτερης Ταινίας και μετά, έχει καταφέρει να δουλεύει με συνέπεια.\nΟ περιορισμός του στις επιλογές σημαίνει δυστυχώς υποχρεωτικά ότι, εκτός από αξιόλογα χιτ όπως το ‘Newsroom’, το ‘Lion’, τις ταινίες του franchise ‘Exotic Marigold Hotel’, το ‘Hotel Mumbai’ και το πρόσφατο υποψήφιο για Όσκαρ ‘I Lost My Body’, ήρθαν στον δρόμο του και πρότζεκτ μέτριας εισπρακτικής ή ποιοτικής απόδοσης όπως το ‘Last Airbender’, το ‘Chappie’ ή το ‘The Man Who Knew Infinity’. Ας συνυπολογίζουμε πάντα και το γεγονός ότι, ακόμα και ανάμεσα στις επιτυχημένες περιπτώσεις, οι ρόλοι του είναι συνήθως δεμένοι με την καταγωγή του.\nΑυτή την άνοιξη όμως, ο Patel επανέρχεται με δύο φιλμ που τον αποδεσμεύουν από τα συνήθη του εμπόδια και, βάσει συντελεστών τουλάχιστον, έχουν όλα τα φόντα να γίνουν δυνατές εισαγωγές στη φιλμογραφία του.\nΞεκινάμε με το ‘The Personal History of David Copperfield’. Η ταινία έχει κυκλοφορήσει ήδη στο Ηνωμένο Βασίλειο, θα ξεκινήσει τον γύρο του υπόλοιπου πλανήτη από την άνοιξη και είχε μία υποψηφιότητα στα φετινά BAFTA – για το Καλύτερο Καστ και όχι για το αδιανόητο μαλλί του πρωταγωνιστή του αλλά δεν πειράζει, ό,τι πάρεις καλό είναι.\nΤο φιλμ είναι μία μοντέρνα ανάγνωση του ομώνυμου βιβλίου του Charles Dickens από τη σατιρική ματιά του Armando Iannucci. Από το ‘Veep’ μέχρι το ‘The Death of Stalin’, κανένα ιστορικό πρόσωπο και κανένας πολιτικός ρόλος δεν είναι αρκετά σοβαρός για να ξεφύγει από την πένα του Iannucci. Ο Dickens δεν θα είναι η εξαίρεση.\nImagine not wanting Dev Patel to be in every historical drama. pic.twitter.com/RI2jpkYI1A— Kayleigh Donaldson (@Ceilidhann) February 13, 2020\nΑμέσως μετά όμως, θα ακολουθήσει ένα ακόμη πιο τολμηρό πρότζεκτ για τον Patel, αυτή τη φορά με την υποστήριξη του οσκαρικού στούντιο A24. Ο ηθοποιός δεν είναι η πρώτη σκέψη που κάνουν οι σκηνοθέτες όταν καταπιάνονται με τον αρθούριο μύθο, αλλά φαίνεται πως ο David Lowery δεν εγκλωβίζεται με τους πρωταγωνιστές του με τον ίδιο τρόπο που δεν εγκλωβίζεται και με τα είδη ιστοριών που τον ενδιαφέρουν. Μπορεί να σου δώσει το στοχαστικό ‘A Ghost Story’, μπορεί να σου δώσει το μεγαλόκαρδο ‘Pete’s Dragon’, μπορεί να σου δώσει την old school περιπέτεια ‘The Old Man & The Gun’.\nΣτο ‘Green Knight’ θα διαβάσει διαφορετικά τον διάσημο μύθο του Sir Gawain και του Green Knight. Μία ιστορία που έχει αντέξει στον χρόνο και ακολουθεί έναν ιππότη της Στρογγυλής Τραπέζης που αποδέχεται την πρόκληση ενός άλλου, μυστήριου ιππότη.\nΤα visuals του trailer είναι καθηλωτικά.\nΜήπως βρισκόμαστε μπροστά σε μια ανοιξιάτικη Patelaissance;


10 πράγματα που δεν γνωρίζατε για την "πριγκίπισσα του λαού"\nYou are at:Home»FACES»10 πράγματα που δεν γνωρίζατε για την “πριγκίπισσα του λαού”\n10 πράγματα που δεν γνωρίζατε για την “πριγκίπισσα του λαού”\nΈχουν περάσει 24 χρόνια από τον θάνατο της, ωστόσο η λαμπερή αλλά σύντομη ζωή της πριγκίπισσας Νταϊάνα εξακολουθεί να μαγεύει τον κόσμο.\nΗ πριγκίπισσα Νταϊάνα κέρδισε τη φήμη της ”αντάρτισσας” επειδή αψηφούσε τους τύπους και το πρωτόκολλο, είτε κάνοντας εκστρατεία για την παγκόσμια κατάργηση των ναρκών, παρά την αντίθεση της βρετανικής μοναρχίας, είτε μιλώντας δημοσίως για τη μάχη της με τη βουλιμία και τις συζυγικές της απιστίες.\nΗ Νταϊάνα σκοτώθηκε σε ηλικία 36 ετών στις 31 Αυγούστου του 1997 μαζί με τον τότε σύντροφό της Ντόντι Αλ Φαγιέντ όταν η λιμουζίνα που τους μετέφερε ανετράπη στην προσπάθεια του οδηγού της να αποφύγει τους παπαράτσι που ακολουθούσαν το διάσημο ζευγάρι, σε σήραγγα της γαλλικής πρωτεύουσας.\nΗ πρώτη σύζυγος του διαδόχου του θρόνου πρίγκιπα Καρόλου ήταν αστραφτερή και βρισκόταν στο επίκεντρο μιας βασιλικής σαπουνόπερας που υποστηριζόταν από τα διεθνή μίντια, μέσα από την οποία αναδείχτηκε ίσως στην πιο αναγνωρίσιμη γυναίκα στον κόσμο.\nΟ θάνατος της προκάλεσε τον μεγαλύτερο λαϊκό θρήνο που έχει βιώσει η Βρετανία στη σύγχρονη ιστορία της και έκτοτε λίγες προσωπικότητες έχουν σαγηνεύσει τον κόσμο όπως εκείνη.\nΔιάσημη για το πριγκιπικό της αξίωμα, το φιλανθρωπικό της έργο, την ομορφιά και το μοναδικό της στυλ. Νομίζεις πως ξέρεις τα πάντα για την πριγκίπισσα της Ουαλίας;\n1. Κατ’ οίκον εκπαίδευση\nΈνα κοινό χαρακτηριστικό των εύπορων οικογενειών είναι η κατ’ οίκον εκπαίδευση, το ίδιο ακολούθησε και η οικογένεια της νεαρής Νταϊάνα έως και την ηλικία των 9 ετών.\n2. Δαχτυλίδι αρραβώνων\nΤο δαχτυλίδι των αρραβώνων της σήμερα βρίσκεται στα χέρια της Δούκισσας του Κεϊμπριτζ, Κέιτ. Η πριγκίπισσα το είχε διαλέξει από τον κατάλογο κοσμημάτων Garrard.\n3. Η αδερφή της διατηρούσε δεσμό με τον Κάρολο\nΠριν η πριγκίπισσα Νταϊάνα γνωρίσει τον Κάρολο, η μεγαλύτερη αδερφή της λαίδη Σάρα Σπένσερ διατηρούσε ένα σύντομο δεσμό με τον πρίγκιπα.\n4. Το νυφικό της έγραψε ιστορία\nΤο νυφικό που επέλεξε για την πριγκιπική γαμήλια τελετή ήταν το πιο μακρύ στη βασιλική ιστορία.\n© Hulton Royals Collection / Getty Images / Ideal Image\n5. Φιλανθρωπικό έργο\nΗ πριγκίπισσα Νταϊάνα πούλησε πολλά από τα φορέματά της συγκεντρώνοντας έτσι 6 εκατομμύρια λίρες ,τα οποία δώρισε σε φιλανθρωπικά οργανισμούς που αγωνίζονταν για το AIDS και τον καρκίνο του μαστού. Η δημοπρασία έλαβε μέρος δυο μήνες πριν το τραγικό της τέλος το 1997.\n6. Στενή φίλη με την Τίλντα Σουίντον\nΗ πριγκίπισσα και η διάσημη ηθοποιός ήταν συμμαθήτριες και φίλες, καθώς φοιτούσαν μαζί στο West Heath Girls’ School.\n7. Φιλία με διάσημους μουσικούς\nΣτενοί φίλοι της πρίγκιπισσας ήταν οι Τζορτζ Μάικλ, Μπράιαν Άνταμς και Έλτον Τζον.\n8. Αρνήθηκε να πει τη λέξω ‘υπακούω’\nΣτους γαμήλιους όρκους της η πρίγκιπισσα παρέλειψε τη λέξη ‘υπακούω’ από το ‘Book of Common Prayer’. To παράδειγμα της ακολούθησε και η μετέπειτα νύφη της, Δούκισσα του Κεϊμπριτζ.\n9. ‘Κοινές’ δουλειές\nΠριν αποδεχθεί την πρόταση γάμου του πρίγκιπα Κάρολου το 1981, η νεαρή Νταϊάνα δούλευε ως οικιακή βοηθός, μπείμπι σίτερ και ως νηπιαγωγός.\n10. Ήθελε να γίνει μπαλαρίνα\nΑπό μικρή παρακολουθούσε μαθήματα μπαλέτου το οποίο λάτρευε, καθώς όμως μεγάλωνε γίνοταν ιδιαίτερα ψηλή, πράγμα που κατέστησε δύσκολο την επαγγελματική της ενασχόληση με το χορό.


Η αδυναμία ανάπτυξης αντιβακτηριακών θεραπειών μεγάλωνει την απειλής της αντοχής στα αντιβιοτικά, σύμφωνα με έκθεση του Παγκόσμιου Οργανισμού Υγείας.\n16/04 / 2021 15:20\nΟ ΠΟΥ αποκαλύπτει ότι κανένα από τα 43 αντιβιοτικά που βρίσκονται επί του παρόντος σε κλινική ανάπτυξη δεν αντιμετωπίζει επαρκώς το πρόβλημα της αντοχής στα φάρμακα από τα πιο επικίνδυνα βακτήρια στον κόσμο.\n«Η επίμονη αποτυχία ανάπτυξης, παρασκευής και διανομής αποτελεσματικών νέων αντιβιοτικών τροφοδοτεί περαιτέρω τον αντίκτυπο της αντιμικροβιακής αντοχής (AMR) και απειλεί την ικανότητά μας να αντιμετωπίζουμε επιτυχώς βακτηριακές λοιμώξεις», λέει ο Δρ Hanan Balkhy, Βοηθός Γενικός Διευθυντής του ΠΟΥ για την AMR.\nΣχεδόν όλα τα νέα αντιβιοτικά που έχουν κυκλοφορήσει στην αγορά τις τελευταίες δεκαετίες είναι παραλλαγές των κατηγοριών αντιβιοτικών φαρμάκων που είχαν ανακαλυφθεί μέχρι τη δεκαετία του 1980.\nΟ αντίκτυπος της AMR είναι πιο σοβαρή μεταξύ των ευάλωτων ομάδων, όπως νεογέννητα και τα μικρά παιδιά.\nΗ βακτηριακή πνευμονία και οι λοιμώξεις στην κυκλοφορία του αίματος συγκαταλέγονται στις κύριες αιτίες της παιδικής θνησιμότητας κάτω των 5 ετών. Περίπου το 30% των νεογνών με σήψη πεθαίνουν λόγω βακτηριακών λοιμώξεων ανθεκτικών σε πολλαπλά αντιβιοτικά πρώτης γραμμής .\nΤα πρόσφατα εγκεκριμένα αντιβιοτικά δεν επαρκούν


Έγινε ΠΑΕ ο Φωκικός | Onsports.gr\nhome ΠοδόσφαιροFootball LeagueΈγινε ΠΑΕ ο Φωκικός Κοινοποιήστε\nΈγινε ΠΑΕ ο Φωκικός\tΣυντάκτης: Onsports Team\nΜέσα σε διάστημα 25 ημερών, το ΤΑΠ Φωκικός έγινε ΠΑΕ.\tΗ διαδικασία ολοκληρώθηκε μέσα σε μικρό χρονικό διάστημα, λόγω της πίεσης που επικρατούσε με τη διοίκηση να είναι άκρως ικανοποιημένη. «Το Δ.Σ του Φωκικού, ανακοινώνει ότι, ολοκληρώθηκε η διαδικασία της μετατροπής της ομάδας από ΤΑΠ σε ΠΑΕ. Ο Φωκικός πραγματοποίησε την έναρξη εργασιών στην εφορία και απέκτησε το ΑΦΜ της ΠΑΕ. Πλέον είναι θέμα της Ένωσης να προχωρήσει στον ορισμό, βάσει του προγράμματος, των αγώνων του Φωκικού», ανέφερε η σχετική ανακοίνωση της ΠΑΕ Φωκικός.\tΚατηγορία: Football League


Αναρτήθηκε από Ioanna Kiamili στις 6:12 μ.μ. Δεν υπάρχουν σχόλια :\nΑναρτήθηκε από Ioanna Kiamili στις 12:56 μ.μ. Δεν υπάρχουν σχόλια :\nΑναρτήθηκε από Ioanna Kiamili στις 11:23 μ.μ. 4 σχόλια :


Δήμαρχος ψάχνει δεύτερη δουλειά... - Aftodioikisi.gr\nΔήμαρχος ψάχνει δεύτερη δουλειά…\n16 Νοεμβρίου 2012 - 09:15\nΟ «Καλλικράτης» θεσπίζει επαγγελματικό ασυμβίβαστο για το δήμαρχο. Ωστόσο μετά και τις τελευταίες μειώσεις μισθών των αιρετών όλο και περισσότεροι όχι μόνο παραπονιούνται αλλά λένε σε κατ’ ιδίαν συζητήσεις ότι αναζητούν και δεύτερη εργασία.\nΟ δήμαρχος Αλιάρτου Γιώργος Ντασιώτης το ανακοίνωσε και δημοσίως στους συναδέλφους του της ΠΕΔ Στερεάς Ελλάδας: «Ψάχνω για δεύτερη δουλειά. Δεν ξέρω αν είναι νόμιμο ή όχι. Δεν με αφορά όμως. Έχω δύο γιους που σπουδάζουν, πληρώνω δύο ενοίκια και το σπίτι που μένω. Με τα 900 ευρώ που παίρνω από 1η Ιανουαρίου ως δήμαρχος, δεν μπορώ να ανταποκριθώ σε τίποτα απ’ αυτά», είπε χαρακτηριστικά.


“Η γη της ελιάς” στην κορυφή χθες\n“Η γη της ελιάς” με 1.386.032 τηλεθεατές στο Mega ήταν στην πρώτη θέση της τηλεθέασης την Τρίτη 16 Νοεμβρίου. Δεύτερος ο “Σασμός” του Alpha 1.325.416 θεατές και τρίτος ο “Τροχός της τύχης” με 938.888 θεατές. Με 838.800 θεατές οι “Άγριες Μέλισσες” στον ΑΝΤ1 και στο ίδιο κανάλι οι “Ράδιο Αρβύλα” με 772.877 θεατές.\nFiled Under: Τηλεόραση Tagged With: "'Ράδιο Αρβύλα", "Άγριες μέλισσες", "Η γη της ελιάς", "Ο τροχός της τύχης", "Σασμός", Alpha, ANT1, Mega, Star, ΑΝΤ1


Συνέντευξη τύπου Αθήνα 20/9/2013. Μετά το πρώτο κουδούνι\nΕνιαία αναλυτικά προγράμματα σπουδών στα μουσικά μαθήματα – Ωρολόγιο πρόγραμμα. -ΔΩΡΕΑΝ ΒΙΒΛΙΑ ΜΟΥΣΙΚΗΣ ΠΑΙΔΕΙΑΣ


Κριτική για Ο ΗΛΙΑΣ από FANIOLITA, Νοε 2014 | ask4food\nΗ κριτική μου για την εν λόγω ταβέρνα, η οποία βρίσκεται δίπλα στο σπίτι μου δεν αφορά σε 1 επίσκεψη, αλλά στην εν γένει γνώμη και εμπειρία μου από τότε που μετακόμισα στο Χαλάνδρι εδώ και πολλά χρόνια (και από τότε που μετονομάστηκε σε "Ηλία").\nΟ χώρος της κουζίνας υποδειγματικός, με σκουφιά το προσωπικό που προετοιμάζει τα φαγητά, οι σερβιτόροι ευγενείς και γελαστοί και τρως πάντα χωρίς καθυστέρηση (ακόμη και όταν έχει κόσμο-λάθη σε παραγγελία δε μου έχουν τύχει ποτέ ως σήμερα). Είναι αλήθεια, ότι η απόδειξη συνήθως καταφτάνει κατόπιν υποδείξεως/αιτήματος πελάτη, με συνήθη κίνηση να αφήνουν το δελτίο παραγγελίας, αντ'αυτής στο τραπέζι. Συχνά, αντίστοιχα φαινόμενα παρουσιάζονται και κατά τη διανομή στο σπίτι. Δε δημιουργείται θέμα όταν ζητείται από τον πελάτη, δε θα πρέπει όμως να γίνεται έτσι.\nΟ κατάλογος μαζεμένος και ό, τι προσφέρει καλοφτιαγμένο, οι τηγανητές πατάτες φρέσκες και στρογγυλές, τα κρέατα εξαιρετικά. Στα κορυφαία συγκαταλέγονται η μοσχαρίσια γάλακτος που λιώνει στο στόμα (πάντα), το θηριώδες σπέσιαλ μπιφτέκι με ψιλοκομμένη ντοματούλα και πιπεριά από πάνω, αν θυμάμαι καλά είναι γύρω στα 400-450 γραμμάρια (σερβίρεται χωρίς πατάτες), αλλά χορταστική είναι και η έκδοση των 3 τεμαχίων με πατάτες (για μπιφτέκια μιλάμε πάντα).\nΟι λουκουμάδες με το μέλι και την κανέλα σε στέλνουν στην κόλαση, θεσπέσιοι. Εξαιρετικά βρασμένα χόρτα και παντζάρια (απλά αλλά συχνά πολύπαθα πιάτα). Φτιάχνει και σουβλάκια. Στα μείον η αύξηση στις τιμές του, που με ξένισε δυσάρεστα, σε εποχή που ΟΛΟΙ τις μειώνουν (αναρωτιέμαι τι να σκέφτηκαν με αυτήν την κίνηση).\nΟ χώρος τον τελευταίο 1,5 χρόνο έχει διαμορφωθεί έτσι, ούτως ώστε να φιλοξενεί κοινωνικές εκδηλώσεις (γάμους, βαφτίσια κλπ), οι οποίες είναι συχνές, αφήνοντας τη μία σάλα καθώς και τον εξωτερικό χώρο που προστατεύεται το χειμώνα, ελεύθερα για τους υπόλοιπους πελάτες (πολύ πρακτικό). Οι τυροκροκέτες του είναι απλά συγκλονιστικές, μια δοκιμή θα σας πείσει. Λίγα πράγματα, σωστά παρασκευασμένα. Κρασί που πίνεται πολύ ευχάριστα.\nΌσα χρόνια είναι σε λειτουργία, δεν έχει υπάρξει φορά που να έφαγα άσχημα. Παρά ταύτα, οι τιμές θα πρέπει να αναπροσαρμοσθούν προς τα κάτω, ειδικότερα της μοσχαρίσιας μπριζόλας.


Η μούσα μας | magazineforallgr\nΤης πήραμε σήμερα συνέντευξη ώστε να την γνωρίσετε & εσείς καλύτερα…να ξέρετε ότι είναι ένα κορίτσι φοβερό της διπλανής πόρτας.\nΠαρορμητική,αυθόρμητη,κυρία θα λέγαμε με τα όλα της το μόνο που δε κατάλαβα είναι πως μια τέτοια γυναίκα είναι μόνη της.\nΠάμε να δούμε λοιπόν….\n1.Πες μας λίγα λόγια σε σένα :Τα παιδικά μου χρόνια δεν ήταν & τόσο ευχάριστα ήμουν στρουμπουλούλα ( γελάει ) & ένιωθα άβολα με το σώμα μου,τελείωσα το σχολείο,μπήκα στο Πανεπιστήμιο & τώρα είμαι στο πτυχίο μου γενικά έχω πολυάσχολη ζωή ας μη τα μάθει ο κόσμος (γέλια )\n2.Με τόσο ωραίο σώμα & χαρακτηριστικά πως & είσαι μόνη σου? Έτυχε ή δεν πέτυχε όπως θες πες το….Δε θεωρώ πως έχω το σώμα….υπάρχουν άλλες καλύτερές μου,μπορεί οι άντρες να με κοιτάνε,αλλά βλέπω τις γυναίκες να με κοιτάνε από πάνω μέχρι κάτω…είμαι μόνη μου έχω χωρίσει…προσπάθησα να είμαι με ένα παιδί αλλά δεν περπάτησε η ιστορία…αν του δινα ευκαιρία?ναι θα του έδινα αρκεί να το ήθελε & εκείνος.Εγώ προσπάθησα 2η φορά μαλώσαμε…δεν ξαναπροσπάθησα,\n3.Οι αναμνήσεις σου από το παρελθόν σου ποιο είναι ?Το να μιλάς για τους πρώην σου με ευγένεια σημαίνει πως πάντα θα είναι ένα κομμάτι της ζωής σου…άσχετα αν δεν πήγε καλά & φτάσαμε στον χωρισμό δεν σημαίνει πως δεν νοιάζομαι για αυτούς..Άλλωστε πήρα ωραίες αναμνήσεις από όλους τους & από τις άσχημες στιγμές βγήκα πιο δυνατή.Φυσικά & μου λείπει ένας άνθρωπος που δε πρόλαβα να ζήσω μαζί του πολλά αλλά εάν δεν θέλει ή εάν θέλει & δε το δείχνει δε μπορώ να παρακαλέσω άλλο.Είναι θέμα εγωισμού & αξιοπρέπεια.Έχω περάσει δύσκολα,έχω κλάψει & έχω πονέσει τους έχω κατηγορήσει όμως τώρα είμαι άλλος άνθρωπος τους αγαπώ & όλα είναι καλά.Το παρελθόν πάντα μένει εκεί ποτέ δεν αλλάζει όσο & να το θέλουμε…αν αλλάξει θα αλλάξει μετά από πάρα πολύ καιρό…\n4. Τί είναι αυτό που σου λείπει? Πάντα κάτι θα λείπει δε ξέρω όμως τι…ίσως να λείπει ο άνθρωπος που δε πρόλαβα να του δείξω τι θέλω…ίσως να λείπει κάτι άλλο..δε το έχω ψάξει…πιστεύω πως αυτό που λείπει θα ρθει να με βρει από μόνο του…τόσο απλά….Μου λείπουν μάλλον κάποιες στιγμές ,η καρδία μου & τα συναισθήματά μου,τα έχασα όλα αυτά & δε τα βρίσκω κάποτε ήμουν συναισθηματική πλέον όχι δε μου βγαίνει πλέον..\n5.Τί είναι αυτό που θες από δω & πέρα? Θέλω να πραγματοποιηθούν τα όνειρά μου,να πάρω το πτυχίο μου & αν με ρωτήσεις αν θέλω κάποιον….θα σου απαντήσω πως δε ξέρω…\n6.Σε θεωρούμε μούσα μας είσαι από τις πιο ωραίες γυναίκες & έχουμε μάθει για σένα τα καλύτερα,άλλωστε φαίνεται & από τα φορέματα που φοράς σε κάθε σου έξοδο.Πώς νιώθεις για αυτό? Περίεργα,ποτέ δεν ήμουν η μούσα κάποιου ούτε καν των πρώην μου ( γέλια ) . Όλες οι γυναίκες είμαστε όμορφες δεν έχει σημασία το σώμα αλλά η ψυχή αρκεί να το βλέπουν οι άλλοι & να το εκτιμάνε.\n7. Ποιο τραγούδι αφιερώνεις κ γιατί? Ένα είναι το Ποτέ ξανά του Αργυρού….Είναι το σήμα κατατεθέν μου…Με τσάκισες με ρήμαξες σαν μουν ο χειρότερος εχθρός σου..αυτό ελπίζω να σε κάλυψα…κ ένα 2ο….& όλα τελειώσαν δίχως μια λέξη τρυφερή μια αγκαλιά ερωτική απλά τελειώσαν…είναι για τον άνθρωπο που δε πρόλαβα να ζήσω.\n8.Έχεις περάσει καθόλου δυσκολίες ψυχολογικές? Φυσικά στις μέρες που ζούμε όλοι έχουμε τις έγνοιες μας.Εγώ πέρασα από κατάθλιψη οι εμπειρίες της ζωής με έκαναν αυτό που είμαι σημερα μια δυναμική γυναίκα όχι οτι δε λυγίζω κ δε κλαίω απλα πλεον τα ζυγίζω ολα & δεν πηγαίνω με την καρδιά μου αλλα με τη λογική… Υπήρχαν στιγμές που δεν ήθελα να δώ κανέναν ήθελα να αναπνευσω να εχω τον χώρο μου ειναι πολύ δύσκολο όταν κάποιος εισβάλει στη ζωή σου & δεν είσαι έτοιμη για αυτό… Τώρα είμαι καλά προσπαθώ δόξα το θεό εχω φίλους & οικογένεια οι υπόλοιποι δε χωρούν στη ζωή μου…. Άλλωστε αν δεν ήταν αυτοί δίπλα μου εγω θα ήμουν σε πολύ άσχημη κατάσταση ….Την είχα πάρει την κατρακύλα κ εννοώ ψυχολογικά αλλα το ξεπέρασα όχι ότι δε με πιάνει ώρες ώρες αλλά το ξεπερνάω\n9.Τέλος, να σου πούμε ότι χαιρόμαστε που είσαι μαζί μας & είσαι καταπληκτικη πριν κλείσουμε βλέπουμε ότι μιλάς πάντα με δακρυσμένα μάτια τί είναι αυτό που σε κάνει να νιώθεις έτσι? Αλήθεια δε ξέρω…το να μιλάς για κάποιους που δεν υπάρχουν πλέον στη ζωή σου ή το να μιλάς για την κατάθλιψη για μένα είναι κάτι που με κάνει να βουρκώνω..άνθρωπος είμαι δε μπορώ να είμαι μια ζωή σκύλα.Υπάρχουν κάποια πράγματα που με κάνουν να δακρύζω αυτά είναι τα παραπάνω που σου είπα,άλλωστε ανθρώπινο είναι όλοι περνάμε από δύσκολες φάσεις στην ζωή μας…..\nΗ συνέντευξη κάπου εδώ τελείωσε φυσικά είπαμε & άλλα πράγματα που θα συζητηθούν σε επόμενη συνέντευξη μαζί με την φωτογράφιση.Το όνομά της & την φωτογραφία της θα την δείτε τότε….It’s a secret.\nΠεράσαμε πολύ ωραία μιας κ η μούσα μας,άνοιξε την καρδιά της & έδωσε πολύ πονό αλλά & γέλιο!!!\nΠροηγούμενες δημοσιεύσειςBeautyΕπόμενες δημοσιεύσειςΗ μεγαλύτερη έκπληξη….


Η Renault ανανεώνει το Kadjar με νέο βενζινοκινητήρα TCe 165 και αυτόματο κιβώτιο Auto X-Tronic - Renault News\nKadjar Renault Ειδήσεις\nαπό Βασίλης Μαργαρίτης 21/09/2017 037\nΗ Renault έδωσε στο SUV Kadjar ένα update στα μέσα της γενιάς του, προσθέτοντας ένα νέο βενζινοκίνητο μηχανικό σύνολο.\nΟ Γάλλος κατασκευαστής πρόσθεσε επίσης ένα νέο αυτόματο κιβώτιο για τον κινητήρα ντίζελ dCi 130, το οποίο βοηθά στη μείωση των εκπομπών ρύπων και στη βελτίωση της απόδοσης της πιο δημοφιλούς σε πωλήσεις κινητήριας μονάδας diesel του Kadjar.\nΟ νέος βενζινοκινητήρας TCe 165 είναι ένας υπερτροφοδοτούμενος κινητήρας 1.6 λίτρων που παράγει 165 ίππους και είναι ο πιο ισχυρός στη γκάμα του SUV, ενώ συνδυάζεται με χειροκίνητο κιβώτιο έξι ταχυτήτων.\nΟ TCe 165 προσφέρει παρόμοια μεγέθη οικονομίας και εκπομπών ρύπων με την μονάδα TCe 130, με επίπεδα εκπομπών CO2 134g/km και οικονομία τόσο καλή όσο 47mpg.\nΓια τη μονάδα ντίζελ 1.6 λίτρων dCi 130, η Renault πρόσθεσε το αυτόματο κιβώτιο Auto X-Tronic. Προσφέρει εκπομπές χαμηλών εκπομπών διοξειδίου του άνθρακα των 123g/km και οικονομία μέχρι 58,9mpg.\nΜια άλλη τεχνολογική προσθήκη είναι η κλειδαριά hands-free με λειτουργία walkaway που ανάβει τα φώτα του αυτοκινήτου και ξεδιπλώνει τους καθρέφτες όταν περπατάτε προς την κατεύθυνση αυτή και αντίστροφα όταν περπατάτε μακριά.\nGroupe Renault και EEM δημιουργούν το πρώτο “έξυπνο νησί” στο Porto Santo\nΒασίλης Μαργαρίτης 21/02/2018


Γιάννης Αντεντοκούνμπο: το Ασήμι των Κροίσων, το δαχτυλίδι του Πρωταθλητή... ή και τα δύο…; -\nHome>Eλλάδα>Αθλητισμός>Γιάννης Αντεντοκούνμπο: το Ασήμι των Κροίσων, το δαχτυλίδι του Πρωταθλητή… ή και τα δύο…;\n18 Νοεμβρίου 2020 vukentra216\nΓιάννης Αντετοκούνμπο: “Δεν βλέπω γιατί να μην είμαι στο Μιλγουόκι για πολλά χρόνια”\nΟ Γιάννης Αντετοκούνμπο μίλησε για το μέλλον του στο NBA και τόνισε πως δεν έχει λόγο να αποχωρήσει από το Μιλγουόκι και τους Μπακς, εάν και εφόσον οι ιθύνοντες πάρουν την απόφαση που πρέπει.\nΤην επιθυμία του να μείνει στο Μιλγουόκι και τους Μπακς, εξέφρασε για ακόμη μία φορά ο σούπερσταρ του NBA, Γιάννης Αντετοκούνμπο, ο οποίος μίλησε σε σουηδικό μέσο για το μέλλον του.\n“Σίγουρα υπάρχουν διάφορες φήμες. Ο κάθε άνθρωπος έχει τη δική του άποψη. Εγώ αυτό που κάνω και θα συνεχίσω να κάνω, είναι το καλύτερο για την οικογένειά μου. Δεν βλέπω το λόγο γιατί να μην είμαι στο Μιλγουόκι για πολλά χρόνια, αφού το Μιλγουόκι κι εγώ βρισκόμαστε στην ίδια πλευρά. Να γίνουμε δηλαδή μία από τις καλύτερες ομάδες στην Λίγκα και να κερδίσουμε πρωταθλήματα.\nΝαι, θέλω να είμαι νικητής. Δεν με ενδιαφέρουν τα χρήματα. Η οικογένεια μου είναι καλά, μπορώ να φροντίσω τα παιδιά μου και τα εγγόνια μου, οπότε δεν είναι το πιο σημαντικό πράγμα αλλά να κερδίζω”.\nΌσον αφορά στο μέλλον του στο Μιλγουόκι και τους Μπακς: “Δεν μπορώ να γνωρίζω το πλάνο. Όλα εξαρτώνται από τις αποφάσεις που θα πάρουν οι Μπακς. Αν πάρουν την σωστή απόφαση, θα είμαι εκεί για πολλά χρόνια. Αν όχι, τότε βλέπουμε. Το ΝΒΑ είναι επιχείρηση και το βλέπουμε μέρα με την μέρα. Εύχομαι να μπορούμε να πετύχουμε πράγματα μαζί”, δήλωσε χαρακτηριστικά ο “Greek freak”.\nΌλο και πιο κοντά στην ανανέωση του συμβολαίου του με τους Μιλγουόκι Μπακς φέρεται να βρίσκεται ο Γιάννης Αντετοκούνμπο όπως υποστηρίζουν από την άλλη πλευρά του Ατλαντικού. Σύμφωνα με τους New York Times και τον έγκυρο δημοσιογράφο Μαρκ Στάιν, ο back to back MVP του NBA θα παραμείνει στα «ελάφια» και θα υπογράψει το supermax συμβόλαιο που μπορούν να του προσφέρουν οι Μπακς.\nΟ Greek Freak έχει εκφράσει την επιθυμία του να παραμείνει στην ομάδα με την παράμετρο να πραγματοποιηθούν από τη διοίκηση, κινήσεις που θα κάνουν τον οργανισμό πιο δυνατό και πιο ανταγωνιστικό. Ο Έλληνας φόργουορντ έχει τη δυνατότητα να υπογράψει supermax συμβόλαιο με τους Μπακς μέχρι στις 21 του Δεκέμβρη.\nΕφόσον το κάνει, ο Γιάννης θα κερδίσει τουλάχιστον 228 εκατομμύρια δολάρια για τα επόμενα πέντε χρόνια, τα οποία μπορούν να γίνουν μέχρι και 244.\nΦτάνουν 226 εκατ δολάρια για να κρατήσουν τον Γιάννη Αντεντοκούνμπο στο Μιλγουόκι; Την απάντηση την ξέρει μόνο ένα… δαχτυλίδι.\nΕπίσημο πλέον έπειτα από τις ανακοινώσεις του ΝΒΑ. To super max συμβόλαιο που μπορεί (μόνο) το Μιλγουόκι να προσφέρει στον Γιάννη Αντεντοκούνμπο για τα επόμενα πέντε χρόνια είναι της τάξης των 226 εκατ δολαρίων. Να το ξαναγράψουμε μπας και το περάσει κανείς για λάθος: 226.000.000 δολάρια. Χρήματα πέρα από τη φαντασία. Κόκκινο χαλί για την παραμονή του δύο φορές MVP στο Γουισκόνσιν.\nΤα διπλά και βάλε σε σχέση με το τετραετές συμβόλαιο των 100.000.000 δολαρίων που ο Έλληνας άσος υπέγραψε το καλοκαίρι του ΄17, σε μια συμφωνία που αυτή τη στιγμή βρίσκεται στην πιο καθοριστική στιγμή της. Ένα χρόνο πριν από το φινάλε της. Αν ο Γιάννης δεν θέλει το super max οι Μπακς θα πρέπει να σκεφτούν σοβαρά το ενδεχόμενο της ανταλλαγής του. Κάτι σε «τώρα ή ποτέ» είναι η ιστορία.\nΚαι γιατί να μην θέλει κάποιος 226.000.000 δολάρια ειδικά όταν γνωρίζει πως καμία άλλη ομάδα του ΝΒΑ δεν μπορεί να του προσφέρει περισσότερα από 161.000.000 δολάρια για την επόμενη 5ετία; Η απάντηση είναι απλή. Χωρά στο δαχτυλίδι ενός πρωταθλητή. Υπάρχουν ένα σωρό ομάδες που με τον Γιάννη γίνονται πρώτο φαβορί για την κατάκτηση του επόμενου πρωταθλήματος. Υπάρχουν ελάχιστοι που πιστεύουν πως όσο και αν το Μιλγουόκι ανακατέψει την τράπουλα τα επόμενα χρόνια θα καταφέρει να σχηματίσει το κατάλληλο supporting cast ώστε να πάει τη διαδρομή ως το φινάλε, νικώντας το τελευταίο ματς της σεζόν. Εκείνο που το ακολουθούν δάκρυα χαράς για την κατάκτηση του τίτλου.\nΑυτή την εποχή υπάρχουν μια σειρά από σενάρια γύρω από τους Μπακς. Ο ΝτεΡόζαν, ο Κρις Πολ, ακόμη και ο Βίκτορ Ολαντίμπο είναι κομμάτια της συζήτησης για την ενίσχυση του ρόστερ «τόσο… όσο». Και πάλι όμως όχι κάτι συγκεκριμένο. Κανείς δεν θα θέλει να πάει στο Μιλγουόκι αν δεν ξέρει ότι ο Γιάννης θα είναι εκεί τα επόμενα χρόνια για να εγγυηθεί πρωταθλητισμό.\nΧιτ, Μάβερικς, Ράπτορς, Ουόριορς είναι όλοι με το δάχτυλο στη σκανδάλη, αν ο Αντεντοκούνμπο πει «όχι» στο Μιλγουόκι. Άπαντες με μπόλικα assets στα χέρια προκειμένου να πετύχουν την ανταλλαγή του αιώνα. Το θέμα όμως είναι τι θέλει ο Γιάννης. Και αυτό μάλλον δεν το έχει αποφασίσει ούτε ο ίδιος ακόμη. Σε περίπτωση που αρνηθεί τώρα, η κουβέντα μεταφέρεται για το καλοκαίρι. Το παράδειγμα του Άντονι Ντέιβις όμως και ο τρόπος που βρέθηκε στους Λέικερς εξηγεί πως αν δεν γίνει κάτι τώρα, δεν θα γίνει ποτέ…\nTagged Κροίσος Αντεντοκούνμπο μετακίνηση γιάννη Αντεντοκούνμπο μιλγουόκι μπακς νβα νέο συμβόλαιο Γιάννη Αντεντοκούνμπο πρωτάθλημα μπάσκετ ΝΒΑ πρωταθλητής Αντεντοκούνμπο


Αρχική » Λουντμίλα Ντενίσοβα: Αδοξο τέλος για την αρχιτέκτονα των τερατωδών ψεμάτων της ουκρανικής πλευράς\nΛουντμίλα Ντενίσοβα: Αδοξο τέλος για την αρχιτέκτονα των τερατωδών ψεμάτων της ουκρανικής πλευράς\n12.06.2022 | 18:59\nΑδοξο τέλος είχε η περιβόητη Λουντμίλα Ντενίσοβα, ο άνθρωπος που έβγαζε προς τα έξω διάφορες απίστευτες «αποκαλύψεις» με την ιδιότητα της επιτρόπου του ουκρανικού Κοινοβουλίου για τα Ανθρώπινα Δικαιώματα, για τα «εγκλήματα κατά της ανθρωπότητας» των ρωσικών στρατευμάτων στο ουκρανικό μέτωπο.\nΉταν η «φωνή» της Ουκρανίας που μίλαγε για σφαγές εκατοντάδων αμάχων στην Μπούτσα και στο Κραματόρσκ, για ισοπέδωση ολόκληρων πόλεων, ομαδικούς τάφους και κινητά κρεματόρια των Ρώσων που εξαφάνιζαν χιλιάδες νεκρούς αμάχους. Από το στόμα της ακούστηκαν και οι ιστορίες για μαζικές απαγωγές παιδιών και στρατόπεδα συγκέντρωσης «τύπου Μπούχενβαλντ», για ανατιναγμένα μαιευτήρια και θέατρα στη Μαριούπολη, ακόμα και για τον συστηματικό βιασμό χιλιάδων Ουκρανών γυναικών, έως και νεογέννητων βρεφών από Ρώσους διεστραμμένους στρατιώτες…\nΗ ίδια η Ντενίσοβα πάντως έσπευσε να υπερασπιστεί τον εαυτό της δηλώνοντας ότι ήταν αναγκασμένη να υπερβάλει «για να πετύχω το στόχο μας», όπως είπε χαρακτηριστικά! Κι έφερε και παράδειγμα από την παρέμβασή της στην ιταλική Βουλή: (…) υπήρχε ένα κόμμα, τα Πέντε Αστέρια, που αρχικά ήταν ενάντια στην αποστολή όπλων προς εμάς. Οπότε τους μίλησα για τρομερά πράγματα, ώστε με κάποιο τρόπο να τους πιέσω να πάρουν τις αποφάσεις που χρειαζόταν η Ουκρανία και ο ουκρανικός λαός… Και όντως, μετά την ομιλία μου, ένα ηγετικό στέλεχος του κόμματος είπε ότι θα στηρίξει την αποστολή όπλων»! Και πιο κάτω: «Η Ρωσία πρέπει να τιμωρηθεί… Ναι, το λεξιλόγιο που χρησιμοποίησα ήταν πολύ σκληρό και βίαιο, μπορεί και να υπερέβαλα… Αλλά έπρεπε να πετύχω τον σκοπό μας, να πείσω τον υπόλοιπο κόσμο να μας δώσει όπλα και στήριξη»!\nΒΟΛΟΝΤΙΜΙΡ ΖΕΛΕΝΣΚΙ • ΟΥΚΡΑΝΙΑ


Περιπέτεια για 4χρονο αγοράκι που τσιμπήθηκε από αράχνη «μαύρη χήρα»\nΜια περιπέτεια, με αίσια ευτυχώς κατάληξη, βίωσε ένα 4χρονο παιδί στον Βόλο, το οποίο τσιμπήθηκε από αράχνη που ανήκει στο είδος της «μαύρης χήρας», το τσίμπημά της οποίας μπορεί να αποβεί μοιραίο.\nΑρχικά, το παιδάκι μεταφέρθηκε στο Νοσοκομείο του Βόλου, όμως στη συνέχεια χρειάστηκε να διακομιστεί εσπευσμένα στο Νοσοκομείο Παίδων στην Αθήνα με ασθενοφόρο του ΕΚΑΒ.\nΣύμφωνα με thenewspaper.gr, το παιδάκι έπαιζε αμέριμνο τη δεύτερη μέρα του Πάσχα, στο γκαζόν καφετέριας στην Πορταριά Πηλίου, όταν αισθάνθηκε το τσίμπημα. Οι γονείς του αμέσως έτρεξαν κοντά του.\nΤο χέρι του παιδιού είχε γίνει ερυθρό, σκληρό, ενώ πονούσε πολύ. Αμέσως επικοινώνησαν με το Κέντρο Δηλητηριάσεων, από το οποίο ενημερώθηκαν για το τσίμπημα της “μαύρης χήρας”, ενώ δόθηκαν οδηγίες για διακομιδή του 4χρονου στο πλησιέστερο νοσοκομείο.


Πλήρωσε για να σκοτώσουν τον άνδρα της – Την έπιασαν 2 χρόνια μετά: Η ιστορία της «μαύρης χήρας» του Μαουρίτσιο Γκούτσι – Parapolitka Kritis\nBy Alk\t Last updated Ιούν 2, 2020 419\n27 Μαρτίου 1995. Δύο σφαίρες στην πλάτη και μία στο κεφάλι στη ζωή του τελευταίου διαδόχου της δυναστείας των Γκούτσι. Η δολοφόνος του Μαουρίτσιο Γκούτσι ήταν μια γυναίκα για την οποία κάποτε είχε θυσιάσει τα πάντα.\nΟι απαρχές ενός κολοσσού…\nΟ Γκούτσιο Γκούτσι ίδρυσε τον ιταλικό κολοσσό της μόδας το 1921 στη Φλωρεντία. Έχοντας εργαστεί για χρόνια σε υπερπολυτελή ξενοδοχεία στο Παρίσι και το Λονδίνο, είχε έρθει σε στενή επαφή με ανθρώπους της «καλής κοινωνίας» και είχε μαγευτεί από την υψηλή ραπτική και την αισθητική τους. Το όραμά του ήταν να δημιουργήσει μία εταιρεία που θα ανταποκρινόταν στις απαιτήσεις των ανθρώπων αυτών. Έτσι κι έκανε. Άρχισε να παράγει δερμάτινα αξεσουάρ, παπούτσια, τσάντες και ζώνες.\nΞεκίνησε με ένα κατάστημα στη Φλωρεντία και σταδιακά επεκτάθηκε σε Μιλάνο και Ρώμη. Το απόγειο όμως ήρθε όταν, με το θάνατο του Γκούτσιο, η εταιρεία πέρασε στα χέρια των δύο του γιων, Άλντο και Ροντόλφο. Εκσυγχρόνισαν την παραγωγή, επικεντρώθηκαν στο μάρκετινγκ και έδωσαν στη μάρκα ένα διεθνή αέρα. Τα κεντρικά γραφεία μεταφέρθηκαν στη Νέα Υόρκη και η φήμη της Γκούτσι εξαπλώθηκε παγκοσμίως. Μάλιστα, τα δύο αδέρφια αποφάσισαν να σταματήσουν να στοχεύουν αποκλειστικά στα ανώτερα κοινωνικά στρώματα και λάνσαραν κομμάτια που απευθύνονταν σε ένα ευρύ αγοραστικό κοινό.\nΑυτοί που ανέλαβαν τη διοίκηση της εταιρείας μετά τον Άλντο και τον Ροντόλφο ήταν τα παιδιά τους. Ωστόσο, ο μοναχογιός του Ροντόλφο τα τελευταία χρόνια είχε αποξενωθεί από την οικογένεια. Στα τέλη της δεκαετίας του ’60, ο 20χρονος Μαουρίτσιο είχε γνωρίσει την συνομήλικη του Πατρίτσια Ρετζιάνι σε ένα πάρτυ και οι δύο νέοι ερωτεύτηκαν αμέσως. Κανείς από την οικογένεια δεν ενέκρινε αυτή τη σχέση. Πίστευαν ότι η Πατρίτσια ήταν μαζί του από συμφέρον και είχε βάλει στο μάτι το όνομα και τα λεφτά του νεαρού Γκούτσι. Ο Μαουρίτσιο, όμως, ήταν ανένδοτος. Έτσι, τα χρόνια περνούσαν και το νεαρό ζευγάρι παρέμενε μαζί.\nΟ Ροντόλφο έφτασε στο σημείο να πει στο γιο του ότι έπρεπε να επιλέξει. Από τη μια ήταν η οικογένεια και η εταιρεία και από την άλλη η Πατρίτσια. Η απάντηση του 24χρονου ήταν ξεκάθαρη και ηχηρή. Το 1972 αυτός και η Πατρίτσια παντρεύτηκαν. …\nΜέχρι και τη γέννηση της πρώτης τους κόρης, ο Ροντόλφο και η υπόλοιπη οικογένεια είχε ξεκόψει κάθε επαφή με τον Μαουρίτσιο. Τότε, η Πατρίτσια άρχισε να πιέζει το σύζυγό της να αποκαταστήσει τις σχέσεις με τον πατέρα του. Εκείνος για ακόμη μία φορά την άκουσε. Επικοινώνησε με τον Ροντόλφο, του έδειξε ότι ήθελε να ασχοληθεί σοβαρά με την επιχείρηση και να γίνουν και πάλι μία οικογένεια. Εκείνος δεν δυσκολεύτηκε να πειστεί. Συγχώρησε το γιο του και τον ενέταξε δυναμικά στην ηγεσία του κολοσσού. Τα υπόλοιπα μέλη της δυναστείας των Γκούτσι δεν τον δέχθηκαν πίσω με την ίδια θέρμη. Ο Μαουρίτσιο ήταν πολύ ανταγωνιστικός με το θείο και τα ξαδέρφια του, οι οποίοι συνολικά είχαν στην κατοχή τους το 50% της εταιρείας. Με τα χρόνια, ο ανταγωνισμός εξελίχθηκε σε ξεκάθαρη διαμάχη.\nΟ Μαουρίτσιο κατηγορούσε το θείο του, Άλντο, ότι έκλεβε λεφτά από την επιχείρηση. Σύμμαχο στις κατηγορίες αυτές βρήκε στο πρόσωπο του ξαδέρφου του, Πάολο. Ο Πάολο Γκούτσι, ο πιο ατίθασος από τους τρεις γιους του Άλντο, επίσης έτρεφε μία ασυνήθιστη αντιπάθεια για τον πατέρα του. Έτσι, με τη βοήθεια του Μαουρίτσιο συνέλεξαν αποδεικτικά στοιχεία και τον κατήγγειλαν επίσημα για ξέπλυμα χρήματος. Ο Άλντο, παρά τους κορυφαίους δικηγόρους που τον υπερασπίστηκαν, δεν κατάφερε να γλιτώσει τη φυλακή. Ο Μαουρίτσιο, όμως, δε σταμάτησε εκεί. Απώτερος σκοπός του ήταν να διώξει όλους τους άλλους Γκούτσι από την εταιρεία και να γίνει ο απόλυτος κυρίαρχος. Ο θάνατος του πατέρα του το 1983 διευκόλυνε το στόχο του. Τη χρονιά εκείνη, ήρθε σε μυστικές συνεννοήσεις με Άραβες επενδυτές, οι οποίοι ανέλαβαν να πείσουν τα τρία ξαδέρφια του Μαουρίτσιο να πουλήσουν τα μερίδιά τους.\nΠρώτος ενέδωσε ο Πάολο και σε σύντομο χρονικό διάστημα ακολούθησαν και οι άλλοι δύο. Ο Άλντο πλέον είχε μείνει μόνος στο διοικητικό συμβούλιο, κατέχοντας ένα πολύ μικρό ποσοστό της εταιρείας. Είχε προηγηθεί η γελοιοποίησή του από τον ανιψιό του, ο οποίος μέσα σε μια νύχτα και χωρίς να τον ενημερώσει, του είχε αδειάσει το γραφείο και του πήρε τη θέση του προέδρου. Δεν πέρασε πολύς καιρός και με λύπη αναγκάστηκε κι ο ίδιος να πουλήσει το μερίδιό του. Μερικούς μήνες μετά πέθανε.\nΈνας γάμος σε κρίση\nΠαράλληλα με τις δολοπλοκίες στο εσωτερικό της εταιρείας, η προσωπική ζωή του Μαουρίτσιο Γκούτσι περνούσε επίσης κρίση. Το 1984 ο 36χρονος άντρας έφυγε από το σπίτι, εγκαταλείποντας τη γυναίκα και τις δυο του κόρες. Αν και επίσημα δεν είχαν χωρίσει, ο Μαουρίτσιο έδινε στην Πατρίτσια περίπου ένα εκατομμύριο δολάρια το μήνα εν είδει διατροφής. …\nΩστόσο, οι μέρες της προεδρίας του στην εταιρεία δεν ευδοκιμούσαν και σταδιακά η «διατροφή» μειωνόταν. Η Πατρίτσια, που είχε συνηθίσει σε έναν δαπανηρό τρόπο ζωής, ήταν πολύ δυσαρεστημένη. Κάθε φορά, όμως, που επιχειρούσε να επισκεφθεί τον Μαουρίτσιο για να μιλήσουν και να τα ξαναβρούν, εκείνος την έδιωχνε από το γραφείο του κακήν κακώς. Η γυναίκα είχε φτάσει σε σημείο να επισκέπτεται μέντιουμ, αυτοαποκαλούμενες «μάγισσες» και χαρτορίχτρες προκειμένου να κερδίσει πίσω τον άντρα της.\nΗ χαριστική βολή στην εύθραυστη και άπληστη ιδιοσυγκρασία της ήρθε το 1994. Αφενός ειδοποιήθηκε ότι ο Μαουρίτσιο είχε αποφασίσει να πουλήσει το μερίδιο του στην εταιρεία και ότι κινούσε τις διαδικασίες για την έκδοση διαζυγίου. Αφετέρου έμαθε ότι ο λόγος ήταν η ύπαρξη μιας άλλης γυναίκας, την οποία ο 45χρονος σκόπευε να παντρευτεί. Τότε, η Πατρίτσια αντιλήφθηκε ότι τα περιθώρια είχαν στενέψει ασφυκτικά.\nΑν χώριζαν και ο Μαουρίτσιο έκανε άλλη οικογένεια, οι κόρες της δεν θα ήταν οι μοναδικές κληρονόμοι της περιουσίας.\nΜε τη βοήθεια ενός μέντιουμ, ονόματι Τζιουσεπίνα Αουριέμα, που με τα χρόνια είχε μετατραπεί στην καλύτερή της φίλη, προσέλαβε δύο επαγγελματίες δολοφόνους για να δολοφονήσουν τον σύζυγό της. Στις 27 Μαρτίου του 1995 στις 8:30 ο Μαουρίτσιο κατευθυνόταν στο γραφείο του στο Μιλάνο. Δεν πρόλαβε όμως να περάσει την κεντρική είσοδο. Καθώς χαιρετούσε τον φρουρό, δέχθηκε δυο σφαίρες σφαίρες στην πλάτη και μία στο κεφάλι. Ο μεγιστάνας σωριάστηκε νεκρός στο πάτωμα.\nΟι καραμπινιέρι έσπευσαν στο σημείο και ανέκριναν τους μάρτυρες. Ωστόσο, δεν κατάφεραν πολλά. Για δύο χρόνια δεν προέβησαν σε καμία σύλληψη και η υπόθεση κόντευε να μπει στο αρχείο. Στις αρχές του ’97, ένας άντρας που ήξερε τον έναν εκ των δύο δολοφόνων ήρθε σε επαφή με τις αρχές και τους είπε όλα όσα γνώριζε. Έχοντας στην κατοχή τους ένα όνομα-κλειδί, οι αστυνομικοί δεν άργησαν να οδηγηθούν στη λύση του μυστηρίου….\nΟι ενδείξεις που από την αρχή έθεταν στο στόχαστρο την Πατρίτσια Ρετζιάνι ήταν πολλές. Η πρώην σύζυγος του Μαουρίτσιο ήταν η μοναδική που επωφελούνταν τη δεδομένη στιγμή από το θάνατό του. Επιπλέον, στο ημερολόγιό της υπήρχαν κάποιες πολύ ύποπτες καταχωρήσεις. Στην σελίδα με την ημερομηνία 27 Μαρτίου 1995 – ημέρα της δολοφονίας του Gucci – η «Μαύρη Χήρα» είχε γράψει μία ελληνική λέξη με κεφαλαία γράμματα: “PARADEISOS”. Τώρα υπήρχαν χειροπιαστές αποδείξεις.\nΟι αρχές μόλις βρήκαν τους δύο δολοφόνους έκαναν τη σύνδεση μεταξύ αυτών, του μέντιουμ και της Πατρίτσια,η οποία συνελήφθη και οδηγήθηκε σε δίκη. Τα νέα έκαναν τον γύρο του κόσμου. Η άλλοτε θλιμμένη σύζυγος που έδινε συνεντεύξεις στην τηλεόραση και εμφανιζόταν να κλαίει γοερά στην κηδεία, κέρδισε το προσωνύμιο «μαύρη χήρα».\nΠέφτοντας στα «μαλακά»\nΟι δικηγόροι της Πατρίτσια επιχείρησαν να ενοχοποιήσουν τη φίλη της, Τζιουσεπίνα, υποστηρίζοντας ότι εκείνη είχε οργανώσει τη δολοφονία για να εκβιάσει την γυναίκα. Ωστόσο, το δικαστήριο δεν πίστεψε την υπερασπιστική της γραμμή. Η απόφαση που έβγαλε ο δικαστής ήταν καταδικαστική εις βάρος της «μαύρης χήρας» και η ποινή που της επιβλήθηκε ήταν 29 χρόνια φυλάκισης….\nΠαρόλα αυτά, η έκβαση των γεγονότων δεν ικανοποίησε πλήρως την κοινή γνώμη. Αυτό διότι η Πατρίτσια μεταφέρθηκε σε φυλακές πολυτελείας όπου είχε όλες τις ανέσεις. Διέθετε ιδιωτικό κελί, ηλεκτρονικές συσκευές, συχνές επισκέψεις και καλή μεταχείριση. Στην πρώτη έφεση που άσκησε, η ποινή της μειώθηκε σε 26 χρόνια. Οι δύο κόρες της, που ήταν εξ αρχής στο πλευρό της, δεν σταμάτησαν το δικαστικό αγώνα. Το 2011, κι ενώ η μητέρα τους είχε εκτίσει 13 χρόνια, πέτυχαν να αφεθεί ελεύθερη υπό τον όρο ότι θα έκανε κοινωνική εργασία.\nΗ απάντηση της Πατρίτσια ήταν αποστομωτική και ενδεικτική του χαρακτήρα της. «Δεν έχω δουλέψει ποτέ στη ζωή μου και δε σκοπεύω να ξεκινήσω τώρα». Προτίμησε να παραμείνει στη φυλακή. Τουλάχιστον για πέντε χρόνια ακόμα. Το 2016 η Πατρίτσια Ρετζιάνι ανέκτησε οριστικά την ελευθερία της. Λόγω καλής διαγωγής, αποφυλακίστηκε έχοντας εκτίσει 18 χρόνια από την ποινή της. Η ιστορία θα γίνει ταινία με την Lady Gaga, στο ρόλο της εκδικητικής χήρας και υπό την σκηνοθετική ματιά του Ρίντλεϊ Σκοτ. Το σενάριο της ταινίας βασίζεται στο βιβλίο του Roberto Bentivegna «Ο οίκος Gucci: Μια αισθησιακή ιστορία δολοφονίας, τρέλας, λάμψης και φθόνου»….


Η Φιλοσοφία μας – Choureál\nΗ Ιστορία του Profiterole\nΗ τέχνη του Profiterole\nΤο ζαχαροπλαστείο Choureal αποτελεί ένα μοναδικό και βραβευμένο concept που εξειδικεύεται σε ένα αγαπημένο γλυκό: το Προφιτερόλ. Το Προφιτερόλ φτιάχνεται “à la minute” μπροστά στον πελάτη, δίνοντας έτσι τη δυνατότητα να συμμετέχει και αυτός στη δημιουργία. Αυτό σημαίνει πως το γλυκό είναι πάντοτε φρέσκο και εξατομικευμένο, σύμφωνα με την επιθυμία του. Τα ευωδιαστά σουδάκια είναι πάντοτε φρεσκοψημένα, μιας και βγαίνουν από το φούρνο κάθε μία ώρα. Με την παραγγελία, γεμίζονται είτε με βελούδινη κρέμα πατισερί με βανίλια Μαδαγασκάρης, είτε με φρέσκο χειροποίητο παγωτό. Η τελετουργία της δημιουργίας συνεχίζεται με την επιλογή της υψηλής ποιότητας σοκολάτας η οποία θα ντύσει το προφιτερόλ και ολοκληρώνεται με την επιλογή της γαρνιτούρας. Έτσι μπορεί να δοκιμάσει κάποιος το μικρό έργο τέχνης του ολόφρεσκο, με τα ποιοτικότερα υλικά και στους γευστικούς τόνους που προτιμά: με σοκολάτα γάλακτος, μπίτερ, λευκή, πραλίνα, καραμέλα.Η Τέχνη του Προφιτερόλ απαιτεί εξειδίκευση, αμέτρητες ώρες στην έρευνα και την εξέλιξη, χρήση των ποιοτικότερων πρώτων υλών, καθημερινή παραγωγή ώστε να είναι όλα τα υλικά φρέσκα και να δημιουργείται κάθε φορά ένα μικρό έργο τέχνης. Επίσης η Choureal προσφέρει συγγενή με το προφιτερόλ γλυκά, πάντοτε ολόφρεσκα και χειροποίητα, όπως εκλαίρ σε ποικιλία γεύσεων, ατομικά σου, Paris Brest και χειροποίητο παγωτό.\nΤο κατάστημα μας στο κέντρο της Αθήνας στο Σύνταγμα. Η Πλατεία Συντάγματος είναι η πιο γνωστή περιοχή της Αθήνας, ακριβώς στην καρδιά της πόλης κάθετα στην οδό Ερμού, Διομείας 2. Η διεύθυνση που θα μας βρείτε.\nΤο πρώτο μας κατάστημα στο κέντρο της Θεσσαλονίκης. Εδώ ξεκίνησαν όλα το 2014. Παλαιών Πατρών Γερμανού 7, κάθετη στην Τσιμισκή.\nΌλα φρέσκα και χειροποίητα\nΌταν ξεκινήσαμε είχα στο μυαλό μας πως οτιδήποτε φτιάχνουμε θα πρέπει να είναι ολόφρεσκα και φτιαγμένα μπροστά στους πελάτες μας. Αυτό προέκυψε από το πως μας αρέσει εμάς να τρώμε τα γλυκά μας και από πολλά ταξίδια στην αγαπημένη Γαλλία. Έτσι όλα τα προϊόντα του Choureal είναι ολόφρεσκα και διαλεγμένα από εμάς τους ίδιους καθημερινά.


Έτοιμο το νομοσχέδιο για την ανάπτυξη των startups | Η Αλήθεια\nΈτοιμο το νομοσχέδιο για την ανάπτυξη των startups\nΔημοσιεύτηκε στις 19/04/2017 στην κατηγορία Οικονομία | δεν υπάρχουν σχόλια\nΝομοσχέδιο για την ανάπτυξη των startups, το οποίο θα κοινοποιηθεί στους αρμόδιους φορείς εν ευθέτω χρόνω, εξετάζει το υπουργείο Οικονομίας, όπως ανακοίνωσε ο υπουργός Δημήτρης Παπαδημητρίου.\nΟ κ. Παπαδημητρίου επισκέφθηκε σήμερα το "Corallia", τον πρώτο φορέα ανάπτυξης συνεργατικών σχηματισμών (clusters) που ιδρύθηκε στη χώρα μας και συνομίλησε με εκπροσώπους μεγάλων, μεσαίων και μικρομεσαίων επιχειρήσεων καθώς και startups, οι οποίοι του μετέφεραν το όραμά τους για την εξέλιξη των εταιρειών τους και των τομέων τους γενικότερα και συζήτησαν μαζί του τις προοπτικές που ανοίγονται για τη χώρα μέσα από τα διαθέσιμα αναπτυξιακά και χρηματοδοτικά εργαλεία.\nΟ κ. Παπαδημητρίου αναφέρθηκε στο νέο Αναπτυξιακό Νόμο και στο νόμο για τις Στρατηγικές Επενδύσεις, ο οποίος εξασφαλίζει σε ξένους και Έλληνες επενδυτές σταθερή φορολογία για 12 χρόνια, όπως επίσης και στο υπό διαμόρφωση αναπτυξιακό σχέδιο, το οποίο, όπως τόνισε, στηρίζεται σε τρεις πυλώνες, με πρώτο τη δημιουργία καινοτόμων επιχειρήσεων υψηλής προστιθέμενης αξίας, δεύτερο την εξωστρέφεια και τρίτο την ενίσχυση των clusters.\nΟι ιδρυτές του Corallia ενημέρωσαν τον υπουργό για τις δράσεις του φορέα, τονίζοντας ότι από την ίδρυσή του το 2005 έως σήμερα, έχει διαγράψει μια εντυπωσιακή πορεία, ενισχύοντας clusters σε μια σειρά από καινοτόμους τομείς, όπως η νανοτεχνολογία, οι διαστημικές τεχνολογίες και ο σχηματισμός ψυχαγωγικών και δημιουργικών εφαρμογών.\nΛηγμένο κοτόπουλος από το κοινωνικό παντοπωλείο- εμμονή ο πόλεμος σε ΑΕΚ και... καπιταλισμό


Προεκλαμψία - Υψηλή αρτηριακή πίεση στην εγκυμοσύνη | Infokids.gr\nΑρχική > InfoBaby > Εγκυμοσύνη > Προεκλαμψία – Υψηλή αρτηριακή πίεση στην εγκυμοσύνη\n“Η υψηλή αρτηριακή πίεση ονομάζεται επίσης υπέρταση. Η υπέρταση μπορεί να προκαλέσει σοβαρά προβλήματα υγείας. Κατά τη διάρκεια της εγκυμοσύνης, η σοβαρή ή η μη ελεγχόμενη υπέρταση μπορεί να προκαλέσει επιπλοκές για την έγκυο και το έμβρυο που κυοφορεί”, μας λέει ο Παναγιώτης Ψαθάς, μαιευτήρας – γυναικολόγος (ppsathas.com/).\nΗ χρόνια υπέρταση είναι η υψηλή πίεση του αίματος, που υπήρχε πριν μείνετε έγκυος ή η πίεση που παρατηρείται κατά το πρώτο μισό της εγκυμοσύνης σας, δηλαδή πριν από τις 20 εβδομάδες κύησης.\nΤι είναι η υπέρταση κύησης;\nΗ υπέρταση κύησης είναι η υψηλή αρτηριακή πίεση που εμφανίζεται, για πρώτη φορά, κατά το δεύτερο μισό της εγκυμοσύνης, δηλαδή μετά τις 20 εβδομάδες. Αν και η υπέρταση κύησης, δεν συνεχίζεται μετά τον τοκετό, ωστόσο μπορεί να αυξήσει τον κίνδυνο εμφάνισης υπέρτασης στο μέλλον.\nΤι είδους προβλήματα μπορεί να προκαλέσει υπέρταση κατά τη διάρκεια της εγκυμοσύνης;\nΗ υψηλή αρτηριακή πίεση κατά τη διάρκεια της εγκυμοσύνης μπορεί να αυξήσει τον κίνδυνο για καρδιακή νόσο, νεφρική νόσο και αγγειακό εγκεφαλικό επεισόδιο. Άλλες πιθανές επιπλοκές περιλαμβάνουν τα ακόλουθα:\nΠεριορισμός της εμβρυϊκής ανάπτυξης: Η υψηλή αρτηριακή πίεση μπορεί να μειώσει τη ροή των θρεπτικών ουσιών προς το μωρό, μέσω του πλακούντα, με αποτέλεσμα να παρουσιαστούν προβλήματα ανάπτυξης του εμβρύου.\nΠροεκλαμψία: Αυτή η κατάσταση είναι πιο πιθανό να συμβεί σε γυναίκες με χρόνια υψηλή αρτηριακή πίεση από ό, τι στις γυναίκες με φυσιολογική αρτηριακή πίεση.\nΠρόωρος τοκετός: Αν ο πλακούντας δεν παρέχει αρκετά θρεπτικά συστατικά και οξυγόνο στο μωρό σας, τότε μπορεί να αποφασιστεί ότι ο πρόωρος τοκετός είναι ασφαλέστερος απ΄ότι η συνέχιση της εγκυμοσύνης.\nΑποκόλληση του πλακούντα: Αυτή η κατάσταση, κατά την οποία ο πλακούντας αποκολλάται πρόωρα από το τοίχωμα της μήτρας, είναι μια επείγουσα ιατρική κατάσταση που απαιτεί άμεση θεραπεία.\nΚαισαρική τομή: Γυναίκες με υπέρταση είναι πιο πιθανό να υποβληθούν σε καισαρική τομή, από τις γυναίκες με φυσιολογική αρτηριακή πίεση.\nΠώς ελέγχονται οι γυναίκες με χρόνια υπέρταση κατά τη διάρκεια της εγκυμοσύνης;\nΗ αρτηριακή σας πίεση θα πρέπει να παρακολουθείται στενά σε όλη την εγκυμοσύνη. Μπορεί να χρειαστεί να παρακολουθείτε την αρτηριακή σας πίεση και στο σπίτι. Χρειάζετε επίσης να κάνετε συχνά υπερηχογράφημα, για να παρακολουθείτε την ανάπτυξη του μωρού σας. Εάν υπάρχει υποψία προβλήματος ανάπτυξης του εμβρύου, μπορεί να υποβληθείτε σε περαιτέρω εξετάσεις για την παρακολούθηση της υγείας του μωρού σας. Αυτές οι εξετάσεις συνήθως γίνονται στο τρίτο τρίμηνο της εγκυμοσύνης.\nΕάν έχετε σοβαρή υπέρταση ή υπάρχουν προβλήματα υγείας που σχετίζονται με την υπέρταση σας, μπορεί να χρειαστεί να αρχίσετε ή να συνεχίσετε να λαμβάνετε φάρμακα για την πίεση του αίματος κατά τη διάρκεια της εγκυμοσύνης.\nΗ προεκλαμψία είναι μια σοβαρή διαταραχή της πίεσης του αίματος που μπορεί να επηρεάσει όλα τα όργανα του σώματος. Μια γυναίκα είναι πιθανό να έχει προεκλαμψία, όταν έχει υψηλή πίεση αίματος κι άλλα συμπτώματα που δείχνουν ότι κάποια όργανά της δεν λειτουργούν κανονικά.\nΈνα από αυτά τα σημάδια είναι πρωτεϊνουρία (μια μη φυσιολογική ποσότητα πρωτεΐνης στα ούρα). Μια γυναίκα με προεκλαμψία της οποίας η κατάσταση επιδεινώνεται θα παρουσιάσει κι άλλα σοβαρά συμπτώματα.\nΑυτά περιλαμβάνουν χαμηλό αριθμό αιμοπεταλίων στο αίμα, μη φυσιολογική νεφρική ή ηπατική λειτουργία, πόνο στο πάνω μέρος της κοιλιάς, αλλαγές στην όραση, υγρό στους πνεύμονες, σοβαρή κεφαλαλγία, υψηλή αρτηριακή πίεση.\nΠότε μπορεί να συμβεί η προεκλαμψία;\nΣυνήθως εμφανίζεται μετά από τις 20 εβδομάδες κύησης, στο τρίτο τρίμηνο. Όταν αυτό συμβαίνει πριν από τις 32 εβδομάδες κύησης, ονομάζεται πρώιμης έναρξης προεκλαμψία. Επίσης, μπορεί να συμβεί και κατά την περίοδο μετά τον τοκετό.\nΔεν είναι σαφές γιατί μερικές γυναίκες παθαίνουν προεκλαμψία, αλλά ο κίνδυνος προεκλαμψίας αυξάνεται στις γυναίκες οι οποίες:\nείναι έγκυοι για πρώτη φορά\nείχαν προεκλαμψία σε προηγούμενη κύηση ή έχουν οικογενειακό ιστορικό προεκλαμψίας\nέχουν ένα ιστορικό χρόνιας υπέρτασης, νεφρικής νόσου ή και τα δύο\nείναι 40 ετών και άνω\nκυοφορούν δύο ή περισσότερα έμβρυα\nέχουν ορισμένες παθήσεις όπως σακχαρώδη διαβήτη, θρομβοφιλία, λύκο\nΠοιοι είναι οι κίνδυνοι για το μωρό σας εάν προκύψει προεκλαμψία;\nΑν η προεκλαμψία παρουσιαστεί κατά τη διάρκεια της εγκυμοσύνης, τότε μπορεί να χρειαστεί να γεννήσετε πρόωρα. Όταν ένα μωρό γεννιέται πρόωρα έχει αυξημένο κίνδυνο εμφάνισης επιπλοκών λόγω της προωρότητας.\nΠοιοι είναι οι κίνδυνοι για την έγκυο αν συμβεί προεκλαμψία;\nΟι γυναίκες που παρουσίασαν προεκλαμψία, ειδικά εκείνες των οποίων τα μωρά γεννήθηκαν πρόωρα, έχουν αυξημένο κίνδυνο αργότερα στη ζωή της να αναπτύξουν καρδιαγγειακή και νεφρική νόσο, συμπεριλαμβανομένων, της καρδιακής προσβολής, του εγκεφαλικού επεισοδίου και της υψηλής αρτηριακής πίεσης. Το να πάθει μία έγκυος προεκλαμψία μία φορά, αυξάνει τον κίνδυνο επανεμφάνισής της σε μελλοντική εγκυμοσύνη. Η προεκλαμψία μπορεί επίσης να οδηγήσει σε επιληπτικές κρίσεις και εκλαμψία. Επίσης, μπορεί να οδηγήσει σε σύνδρομο HELLP.\nΤο σύνδρομο H.E.L.L.P. καλείται έτσι από τα αρχικά των λέξεων: Hemolysis, Elevated Liver enzymes, Low Platelets. Δηλαδή το σύνδρομο HELLP χαρακτηρίζεται από αιμόλυση (πτώση του αιματοκρίτη), επηρεασμό της ηπατικής λειτουργίας (αυξημένα ηπατικά ένζυμα) και θρομβοπενία (χαμηλό αριθμό αιμοπεταλίων). Η επίπτωση της νόσου αναφέρεται στο 0,5-0,9% του συνόλου των κυήσεων και στο 10-20% των γυναικών με σοβαρή προεκλαμψία. Το σύνδρομο HELLP συνήθως εμφανίζεται κατά τη διάρκεια του τρίτου τριμήνου. Συχνά, μια ασθενής η οποία αναπτύσσει σύνδρομο HELLP έχει συνήθως εμφανίσει υπέρταση της κύησης, ή και προεκλαμψία (υψηλή αρτηριακή πίεση και πρωτεϊνουρία ). Ένα 8% όλων των περιπτώσεων του συνδρόμου αφορούν λεχώνες στις πρώτες εβδομάδες μετά τον τοκετό. Σε γυναίκες που έχουν εμφανίσει το σύνδρομο, η πιθανότητα υποτροπής σε επόμενες κυήσεις κυμαίνεται από 4% μέχρι 27%.\nΟίδημα του προσώπου ή των χεριών\nΠροβλήματα και αλλαγές στην όραση\nΠόνος στην άνω κοιλιακή χώρα ή στον ώμο\nΝαυτία και έμετος (κατά το δεύτερο μισό της εγκυμοσύνης)\nΞαφνική αύξηση του σωματικού βάρους\nΠοια μέτρα μπορώ να πάρω για την πρόληψη της προεκλαμψίας;\nΗ πρόληψη περιλαμβάνει το προσδιορισμό των παραγόντων κινδύνου για προεκλαμψία και τη λήψη μέτρων για την αντιμετώπιση αυτών των παραγόντων. Αν έχετε υπέρταση και σχεδιάζετε να μείνετε έγκυος συμβουλευτείτε το γιατρό σας για τις εξετάσεις στις οποίες πρέπει να υποβληθείτε ώστε να διαπιστώσετε αν η υπέρταση έχει άλλες επιπτώσεις στην υγεία σας.\nΑν είστε υπέρβαροι, η απώλεια βάρους συνήθως συνιστάται πριν από την εγκυμοσύνη.\nΑν έχετε κάποια πάθηση, όπως διαβήτη, συνιστάται ο έλεγχος της κατάστασής σας, πριν μείνετε έγκυος.\nγυναικολόγος Εγκυμοσύνη Παναγιώτης Ψαθάς προεκλαμψία υψηλή αρτηριακή πίεση\nΠέμπτη, 1 Οκτωβρίου, 2020 στην κατηγορία Αφιέρωμα Υγεία, Εγκυμοσύνη